LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2010 M. BIRŽELIO 4 D. ĮSAKYMO Nr. 1K-184

„DĖL 2007–2013 METŲ EUROPOS SĄJUNGOS STRUKTŪRINĖS PARAMOS GRĄŽINTINŲ IR GRĄŽINTŲ LĖŠŲ ADMINISTRAVIMO IR GRĄŽINTINŲ IR GRĄŽINTŲ LĖŠŲ ATASKAITOS RENGIMO TAISYKLIŲ PATVIRTINIMO“ PAKEITIMO

2014 m. gruodžio 30 d. Nr. 1K-500

Vilnius

1. P a k e i č i u Lietuvos Respublikos finansų ministro 2010 m. birželio 4 d. įsakymą Nr. 1K-184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“:

1.1. Pakeičiu preambulę ir ją išdėstau taip:

„Vadovaudamasis Veiksmų programų administravimo ir finansavimo taisyklių, patvirtintų Lietuvos Respublikos Vyriausybės 2008 m. lapkričio 12 d. nutarimu Nr. 1225 „Dėl Veiksmų programų administravimo ir finansavimo taisyklių patvirtinimo“, 65.3 papunkčiu,“.

1.2. Pakeičiu nurodytuoju įsakymu patvirtintas 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisykles ir jas išdėstau nauja redakcija (pridedama).

2. N u s t a t a u, kad šis įsakymas įsigalioja 2015 m. sausio 1 d.

Finansų ministras	Rimantas Šadžius

PATVIRTINTA

Lietuvos Respublikos finansų ministro 2010 m. birželio 4 d. įsakymu Nr. 1K-184

(Lietuvos Respublikos finansų ministro 2014 m. gruodžio 30 d. įsakymo Nr. 1K-500 redakcija)

2007–2013 METŲ EUROPOS SĄJUNGOS STRUKTŪRINĖS PARAMOS GRĄŽINTINŲ IR GRĄŽINTŲ LĖŠŲ ADMINISTRAVIMO IR GRĄŽINTINŲ IR GRĄŽINTŲ LĖŠŲ ATASKAITOS RENGIMO TAISYKLĖS

I SKYRIUS

BENDROSIOS NUOSTATOS

1. 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklėse (toliau – taisyklės) reglamentuojama tvarka, kuria turi vadovautis įgyvendinančiosios institucijos, ministerijos ir (ar) kitos valstybės institucijos, pagal kompetenciją atsakingos už bendrai finansuojamus iš Europos Sąjungos (toliau – ES) fondų lėšų ūkio sektorius (toliau – ministerija ir (ar) kita valstybės institucija), vadovaujančioji institucija, kai įgyvendinamos finansų inžinerijos priemonės ir kai įgyvendinamos techninės paramos priemonės – Žmogiškųjų išteklių plėtros, Ekonomikos augimo, Sanglaudos skatinimo veiksmų programų techninės paramos prioritetai ir Techninės paramos veiksmų programa (toliau kartu – institucijos), pagal joms Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklėse, patvirtintose Lietuvos Respublikos Vyriausybės 2007 m. spalio 17 d. nutarimu Nr. 1139 „Dėl atsakomybės ir funkcijų paskirstymo tarp institucijų, įgyvendinant Lietuvos 2007-2013 metų Europos Sąjungos struktūrinės paramos panaudojimo strategiją ir veiksmų programas“ (toliau – Atsakomybės ir funkcijų paskirstymo tarp institucijų taisyklės), priskirtą atsakomybę ir funkcijas administruodamos ES fondų ir (ar) Lietuvos Respublikos valstybės biudžeto grąžintinas, grąžintas ir koreguojamas lėšas bei rengdamos grąžintinų ir grąžintų lėšų ataskaitas. Kai įgyvendinamos visuotinių dotacijų ir finansų inžinerijos priemonės, taisyklės taikomos tiek, kiek nurodyta taisyklių 2 ir 3 punktuose, atsakomybė ir funkcijos administruojant ES fondų ir (ar) Lietuvos Respublikos valstybės biudžeto grąžintinas ir grąžintas lėšas bei rengiant grąžintinų ir grąžintų lėšų ataskaitas taip pat nustatomos visuotinių dotacijų priemonių finansavimo ir administravimo sutartyse bei Finansų inžinerijos priemonių administravimo ir finansavimo taisyklėse, patvirtintose Lietuvos Respublikos finansų ministro 2008 m. spalio 24 d. įsakymu Nr. 1K-334 „Dėl Finansų inžinerijos priemonių administravimo ir finansavimo taisyklių patvirtinimo“ (toliau – Finansų inžinerijos priemonių administravimo ir finansavimo taisyklės). Taisyklių 17.1.4, 17.2.2, 17.3.6, 17.4.6, 17.5.2 papunkčiais ir 18 punktu taip pat turi vadovautis iš ES fondų lėšų bendrai finansuojamų projektų (toliau – projektas) vykdytojai, kurie įgyvendina veiklas, finansuojamas iš 2007–2013 m. ES techninės paramos lėšų, skirtų veiksmų programoms administruoti, informuoti apie ES struktūrinę paramą ir ES struktūrinei paramai viešinti.

2. Kai įgyvendinamos visuotinių dotacijų priemonės, taisyklės nustato tvarką, kuria turi vadovautis:

2.1. visuotinių dotacijų valdytojai, administruodami projekto vykdytojo grąžintinas, grąžintas ir koreguojamas lėšas, kai projektui skirto finansavimo lėšas projekto vykdytojui perveda Lietuvos Respublikos finansų ministerijos Valstybės iždo departamentas (toliau – Valstybės iždo departamentas), ir vadovaudamiesi Visuotinių dotacijų priemonių administravimo ir finansavimo taisyklėmis, patvirtintomis Lietuvos Respublikos finansų ministro 2008 m. spalio 31 d. įsakymu Nr. 1K-349 „Dėl Visuotinių dotacijų priemonių administravimo ir finansavimo taisyklių patvirtinimo“ (toliau – Visuotinių dotacijų priemonių administravimo ir finansavimo taisyklės). Visuotinės dotacijos valdytojas, administruodamas projekto vykdytojo grąžintinas, grąžintas ir koreguojamas lėšas, veikia pagal taisykles atsižvelgdamas į visuotinės dotacijos priemonės finansavimo ir administravimo sutartį kaip įgyvendinančioji institucija arba kaip visuotinės dotacijos valdytojas, kurio vadovas yra asignavimų valdytojas;

2.2. vadovaujančioji institucija, administruodama visuotinių dotacijų valdytojų grąžintinas, grąžintas ir koreguojamas lėšas, kai projektui skirto finansavimo lėšas projekto vykdytojui perveda visuotinės dotacijos valdytojas. Taisyklių II, III, IV, VIII ir X skyriai taikomi tiek, kiek tai nustatyta taisyklių VI skyriuje įgyvendinant visuotinių dotacijų priemones, kai projektui skirto finansavimo lėšas projekto vykdytojui perveda visuotinės dotacijos valdytojas.

3. Kai įgyvendinamos finansų inžinerijos priemonės, taisyklių II, III, IV, VIII ir X skyriai taikomi tiek, kiek tai nustatyta taisyklių VII skyriuje, o sukauptos palūkanos administruojamos Palūkanų, sukauptų nuo Europos Sąjungos fondų lėšų, panaudojimo ir įskaitymo į valstybės biudžetą taisyklėse, patvirtintose Lietuvos Respublikos finansų ministro 2011 m. gegužės 19 d. įsakymu Nr. 1K-192 „Dėl Palūkanų, sukauptų nuo Europos Sąjungos fondų lėšų, panaudojimo ir įskaitymo į valstybės biudžetą taisyklių patvirtinimo“ (toliau – Palūkanų, sukauptų nuo ES fondų lėšų, panaudojimo ir įskaitymo į valstybės biudžetą taisyklės), nustatyta tvarka.

4. Taisyklėse vartojamos sąvokos suprantamos taip, kaip jos apibrėžtos Atsakomybės ir funkcijų paskirstymo tarp institucijų taisyklėse, Projektų administravimo ir finansavimo taisyklėse, patvirtintose Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“ (toliau – PAFT), Veiksmų programų administravimo ir finansavimo taisyklėse, patvirtintose Lietuvos Respublikos Vyriausybės 2008 m. lapkričio 12 d. nutarimu Nr. 1225 „Dėl Veiksmų programų administravimo ir finansavimo taisyklių patvirtinimo“ (toliau – Veiksmų programų administravimo ir finansavimo taisyklės), Techninės paramos administravimo ir finansavimo taisyklėse, patvirtintose Lietuvos Respublikos Vyriausybės 2008 m. liepos 23 d. nutarimu Nr. 780 „Dėl Techninės paramos administravimo ir finansavimo taisyklių patvirtinimo“ (toliau – Techninės paramos administravimo ir finansavimo taisyklės), Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklėse, patvirtintose Lietuvos Respublikos Vyriausybės 2005 m. gegužės 30 d. nutarimu Nr. 590 ) „Dėl Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių patvirtinimo“ (toliau – Finansinės paramos grąžinimo į valstybės biudžetą taisyklės), Finansų inžinerijos priemonių administravimo ir finansavimo taisyklėse, Visuotinių dotacijų priemonių administravimo ir finansavimo taisyklėse ir Bendrai finansuojamų iš Europos Sąjungos fondų lėšų projektų duomenų elektroninių mainų taisyklėse, patvirtintose Lietuvos Respublikos finansų ministro 2009 m. vasario 17 d. įsakymu Nr. 1K-038 „Dėl Iš Europos Sąjungos fondų lėšų bendrai finansuojamų projektų duomenų elektroninių mainų taisyklių patvirtinimo“.

5. Taisyklių III ir IV skyrių nuostatos netaikomos įgyvendinant techninės paramos priemones, kurių lėšos skirtos veiksmų programoms administruoti, informuoti apie ES struktūrinę paramą ir ES struktūrinei paramą viešinti.

II SKYRIUS

BENDRIEJI LĖŠŲ GRĄŽINIMO ADMINISTRAVIMO REIKALAVIMAI

6. Sprendimas dėl lėšų susigrąžinimo priimamas ir lėšos susigrąžinamos vadovaujantis Finansinės paramos grąžinimo į valstybės biudžetą taisyklėmis ir (arba) PAFT, ir (arba) Techninės paramos administravimo ir finansavimo taisyklėmis, ir (arba) Finansų inžinerijos priemonių administravimo ir finansavimo taisyklėmis, ir (arba) Visuotinių dotacijų priemonių administravimo ir finansavimo taisyklėmis, ir (arba) visuotinių dotacijų priemonių finansavimo ir administravimo sutartimis. Tuo atveju, kai pagal PAFT 1983 punktą projekto vykdytojui apskundus įgyvendinančiosios institucijos veiksmus ar neveikimą, susijusius su sprendimo dėl pažeidimo priėmimu, arba sprendimą dėl pažeidimo, ministerija ir (ar) kita valstybės institucija arba vadovaujančioji institucija, kai įgyvendinamos techninės paramos priemonės, gali atidėti įgyvendinančiosios institucijos sprendimo dėl pažeidimo nagrinėjimą, sprendimo dėl lėšų susigrąžinimo priėmimas atidedamas, iki vadovaujančioji institucija išnagrinėja skundą dėl įgyvendinančiosios institucijos veiksmų ar neveikimo, susijusių su sprendimo dėl pažeidimo priėmimu, ir informuoja apie tai projekto vykdytoją, įgyvendinančiąją instituciją, ministeriją ir (ar) kitą valstybės instituciją arba išsprendžiamas ginčas dėl įgyvendinančiosios institucijos sprendimo dėl pažeidimo.

7. Įgyvendinančioji institucija, prieš ministerijai ir (ar) kitai valstybės institucijai arba vadovaujančiajai institucijai, kai įgyvendinamos techninės paramos priemonės, priimant sprendimą dėl lėšų susigrąžinimo:

7.1. nustačiusi netinkamas finansuoti išlaidas ir (arba) kitas reikalaujamas pagal teisės aktus grąžinti lėšas (toliau – siūlomos grąžinti lėšos), taisyklėse nustatyta tvarka teikia ministerijai ir (ar) kitai valstybės institucijai arba vadovaujančiajai institucijai, kai įgyvendinamos techninės paramos priemonės, siūlymą dėl lėšų grąžinimo būdo ir siūlomų grąžinti lėšų sumos;

7.2. siūlydama ministerijai ir (ar) kitai valstybės institucijai arba vadovaujančiajai institucijai, kai įgyvendinamos techninės paramos priemonės, susigrąžinti lėšas, siūlomas grąžinti lėšas atskirai pagal kiekvieną lėšų grąžinimo būdą, tipą ir išlaidų, dėl kurių nustatomos siūlomos grąžinti lėšos, deklaravimo Europos Komisijai (toliau – EK) požymį registruoja siūlomų grąžinti lėšų formoje (1 priedas), pildomoje vadovaujantis Siūlomų grąžinti lėšų formos pildymo instrukcija (2 priedas).

8. Visuotinės dotacijos valdytojas, kai projektui skirto finansavimo lėšas projekto vykdytojui perveda Valstybės iždo departamentas ir kai visuotinės dotacijos valdytojo vadovas yra asignavimų valdytojas, nustato siūlomas grąžinti lėšas, kurias pagal kiekvieną lėšų grąžinimo būdą, tipą ir išlaidų, dėl kurių nustatytos siūlomos grąžinti lėšos, deklaravimo EK požymį registruoja siūlomų grąžinti lėšų formoje, ir priima sprendimą dėl lėšų grąžinimo būdo ir siūlomų grąžinti lėšų sumos.

9. Tuo atveju, kai projekto netiesioginėms išlaidoms apmokėti taikoma vienodo dydžio norma, tokio projekto grąžintina netiesioginių projekto išlaidų suma apskaičiuojama vadovaujantis Netiesioginių projekto išlaidų nustatymo ir apmokėjimo naudojant vienodo dydžio normą taisyklėmis, patvirtintomis Lietuvos Respublikos finansų ministro 2008 m. kovo 27 d. įsakymu Nr. 1K-112 „Dėl Netiesioginių projekto išlaidų nustatymo ir apmokėjimo naudojant vienodo dydžio normą taisyklių patvirtinimo“.

10. Tuo atveju, kai vadovaujantis Finansinės paramos grąžinimo į valstybės biudžetą taisyklėmis priimamas sprendimas leisti grąžintiną sumą grąžinti dalimis, nauja siūlomų grąžinti lėšų forma dalimis išskaidytai grąžintinų lėšų sumai nepildoma, tačiau sudaromas grąžinimų grafikas.

11. Delspinigius, palūkanas, kai teikiama neteisėta ar netinkamai taikoma valstybės pagalba, ir palūkanas, kai leidžiama grąžintiną sumą grąžinti dalimis vadovaujantis Finansinės paramos grąžinimo į valstybės biudžetą taisyklėmis, skaičiuoja ministerija ir (ar) kita valstybės institucija arba visuotinės dotacijos valdytojas, jeigu jo vadovas yra asignavimų valdytojas, arba vadovaujančioji institucija, kai įgyvendinamos techninės paramos priemonės. Apie priskaičiuotus delspinigius, palūkanas, kai teikiama neteisėta ar netinkamai taikoma valstybės pagalba, ir palūkanas, kai leidžiama grąžintiną sumą grąžinti dalimis, ministerija ir (ar) kita valstybės institucija arba vadovaujančioji institucija, kai įgyvendinamos techninės paramos priemonės, per 3 darbo dienas nuo delspinigių, palūkanų priskaičiavimo dienos raštu informuoja įgyvendinančiąją instituciją, kuri atlieka su delspinigių, palūkanų, kai teikiama neteisėta ar netinkamai taikoma valstybės pagalba, ir palūkanų, kai leidžiama grąžintiną sumą grąžinti dalimis, administravimu susijusius veiksmus, nurodytus taisyklių 14.1 ir 16.1 papunkčiuose. Visuotinės dotacijos valdytojas, jeigu jo vadovas yra asignavimų valdytojas, pats atlieka su delspinigių, palūkanų, kai teikiama neteisėta ar netinkamai taikoma valstybės pagalba, ir palūkanų, kai leidžiama grąžintiną sumą grąžinti dalimis, administravimu susijusius veiksmus, nurodytus taisyklių 14.1 ir 16.1 papunkčiuose.

12. Įgyvendinančioji institucija, ministerija ir (ar) kita valstybės institucija, visuotinės dotacijos valdytojas, jeigu jo vadovas yra asignavimų valdytojas, arba vadovaujančioji institucija, kai įgyvendinamos techninės paramos priemonės, administruoja grąžintinas lėšas tol, kol grąžintinos lėšos yra susigrąžinamos arba nusprendžiama nurašyti projekto vykdytojo skolas vadovaujantis Finansinės paramos grąžinimo į valstybės biudžetą taisyklėmis.

13. Siūlomos grąžinti lėšos tampa grąžintinomis lėšomis tada, kai ministerija ir (ar) kita valstybės institucija arba visuotinės dotacijos valdytojas, jeigu jo vadovas yra asignavimų valdytojas, arba vadovaujančioji institucija, kai įgyvendinami vertinimo ir vertinimo galimybių stiprinimo projektai, patvirtina siūlomų grąžinti lėšų formą arba priimamas ministerijos ir (ar) kitos valstybės institucijos, visuotinės dotacijos valdytojo, jeigu jo vadovas yra asignavimų valdytojas, arba vadovaujančiosios institucijos, kai įgyvendinami vertinimo ir vertinimo galimybių stiprinimo projektai, vadovo įsakymas ir (arba) kito jo įgalioto asmens potvarkis grąžinti neteisėtai išmokėtas ir (arba) panaudotas lėšas (toliau – įsakymas).

III SKYRIUS

LĖŠŲ ĮSKAITYMO SU MOKĖJIMO PRAŠYMU ADMINISTRAVIMAS

14. Tuo atveju, kai lėšos susigrąžinamos išskaičiuojant grąžintinų lėšų sumą iš sumos, mokėtinos pagal projekto vykdytojo pateiktą ir (ar) kitą (-us) teikiamą (-us) mokėjimo prašymą (-us):

14.1. įgyvendinančioji institucija arba visuotinės dotacijos valdytojas, kurio vadovas yra asignavimų valdytojas:

14.1.1. per 3 darbo dienas nuo siūlomų grąžinti lėšų nustatymo dienos užpildo siūlomų grąžinti lėšų formą, kurioje nurodo, kad grąžinimas atliekamas išskaičiuojant grąžintinų lėšų sumą iš sumos, mokėtinos pagal projekto vykdytojo pateiktą ir (ar) kitą (-us) teikiamą (-us) mokėjimo prašymą (-us), nurodomos paraiškoje asignavimų valdytojui, ir pateikia užpildytą siūlomų grąžinti lėšų formą ministerijai ir (ar) kitai valstybės institucijai arba vadovaujančiajai institucijai, kai įgyvendinami vertinimo ir vertinimo galimybių stiprinimo projektai, per ES struktūrinės paramos kompiuterinę informacinę valdymo ir priežiūros sistemą (toliau – SFMIS) Europos Sąjungos struktūrinės paramos kompiuterinės informacinės valdymo ir priežiūros sistemos naudojimo taisyklėse (2007–2013 metų laikotarpiui), patvirtintose Lietuvos Respublikos finansų ministro 2008 m. spalio 16 d. įsakymu Nr. 1K-324 „Dėl Europos Sąjungos struktūrinės paramos kompiuterinės informacinės valdymo ir priežiūros sistemos naudojimo taisyklių (2007–2013 metų laikotarpiui) patvirtinimo“ (toliau – SFMIS naudojimo taisyklės), nustatyta tvarka (nuostata dėl siūlomų grąžinti lėšų formos teikimo taikoma tik įgyvendinančiajai institucijai);

14.1.2. patvirtinusi (-ęs) mokėjimo prašymą ir rengdama (-as) paraišką asignavimų valdytojui, įvertina siūlomas grąžinti arba grąžintinas lėšas teikiamoje paraiškoje asignavimų valdytojui. Grąžintinos lėšos paraiškoje asignavimų valdytojui įvertinamos pagal jų susidarymo eiliškumą, išskyrus palūkanas, susikaupusias projekto vykdytojo sąskaitoje, kurios paraiškoje asignavimų valdytojui įvertinamos vėliausiai, neatsižvelgiant į sprendimo dėl palūkanų susigrąžinimo priėmimo datą;

14.1.3. jeigu siūlomos grąžinti lėšos yra susijusios su nustatytu pažeidimu, teikia ministerijai ir (ar) kitai valstybės institucijai arba vadovaujančiajai institucijai, kai įgyvendinami vertinimo ir vertinimo galimybių stiprinimo projektai, sprendimą dėl nustatyto pažeidimo, kaip nurodyta PAFT 197 ir 1971 punktuose (toliau – sprendimas dėl nustatyto pažeidimo), ir užpildytą siūlomų grąžinti lėšų formą (nuostata taikoma tik įgyvendinančiajai institucijai);

14.1.4. jei nustato, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi būti susigrąžinamos (taikoma tik įgyvendinančiajai institucijai):

14.1.4.1. jeigu siūlomų grąžinti lėšų forma dar nėra pateikta ministerijai ir (ar) kitai valstybės institucijai arba vadovaujančiajai institucijai, kai įgyvendinami vertinimo ir vertinimo galimybių stiprinimo projektai, per 5 darbo dienas nuo fakto, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi būti susigrąžinamos, nustatymo dienos anuliuoja siūlomų grąžinti lėšų formą, SFMIS atlikdama reikiamus veiksmus SFMIS naudojimo taisyklėse nustatyta tvarka;

14.1.4.2. jeigu siūlomų grąžinti lėšų forma pateikta ministerijai ir (ar) kitai valstybės institucijai arba vadovaujančiajai institucijai, kai įgyvendinami vertinimo ir vertinimo galimybių stiprinimo projektai, per 5 darbo dienas nuo fakto, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi būti susigrąžinamos, nustatymo dienos informuoja ministeriją ir (ar) kitą valstybės instituciją arba vadovaujančiąją instituciją, kai įgyvendinami vertinimo ir vertinimo galimybių stiprinimo projektai, ir projekto vykdytoją, ir, jei grąžintinos lėšos dar nedeklaruotos EK ir (arba) nėra grąžintos, per 5 darbo dienas nuo siūlomų grąžinti lėšų formos gavimo iš ministerijos ir (ar) kitos valstybės institucijos arba vadovaujančiosios institucijos, kai įgyvendinami vertinimo ir vertinimo galimybių stiprinimo projektai, dienos anuliuoja siūlomų grąžinti lėšų formą, SFMIS atlikdama reikiamus veiksmus SFMIS naudojimo taisyklėse nustatyta tvarka;

14.2. ministerija ir (ar) kita valstybės institucija arba vadovaujančioji institucija, kai įgyvendinami vertinimo ir vertinimo galimybių stiprinimo projektai, gavusi užpildytą siūlomų grąžinti lėšų formą, kurioje nurodomos siūlomos grąžinti lėšos, lėšų grąžinimo būdas ir kita su siūlomomis grąžinti lėšomis susijusi informacija, arba visuotinės dotacijos valdytojas, kurio vadovas yra asignavimų valdytojas:

14.2.1. tuo atveju, kai siūlomos grąžinti lėšos nėra susijusios su nustatytu pažeidimu, tai yra įgyvendinančioji institucija, teikdama užpildytą siūlomų grąžinti lėšų formą, nepateikia sprendimo dėl nustatyto pažeidimo arba visuotinės dotacijos valdytojas, kurio vadovas yra asignavimų valdytojas, nėra nustatęs pažeidimo, pagal kompetenciją per 3 darbo dienas nuo užpildytos siūlomų grąžinti lėšų formos gavimo arba užpildymo dienos patikrina užpildytą siūlomų grąžinti lėšų formą ir, jei nenustato netikslumų, tvirtina užpildytą siūlomų grąžinti lėšų formą, kaip nustatyta Dokumentų rengimo taisyklėse, patvirtintose Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“ (toliau – Dokumentų rengimo taisyklės). Ministerija ir (ar) kita valstybės institucija arba visuotinės dotacijos valdytojas, kurio vadovas yra asignavimų valdytojas, arba vadovaujančioji institucija, kai įgyvendinami vertinimo ir vertinimo galimybių stiprinimo projektai, apie sprendimo dėl lėšų susigrąžinimo priėmimą raštu arba per Bendrai finansuojamų iš ES fondų lėšų projektų duomenų mainų svetainę (toliau – DMS) ne vėliau kaip per 3 darbo dienas nuo siūlomų grąžinti lėšų formos patvirtinimo dienos informuoja projekto vykdytoją (įgyvendinančioji institucija arba vadovaujančioji institucija, kai įgyvendinamos visuotinių dotacijų priemonės, kai projektui skirto finansavimo lėšas projekto vykdytojui perveda visuotinės dotacijos valdytojas, informaciją apie siūlomų grąžinti lėšų formos patvirtinimą gauna per SFMIS);

14.2.2. tuo atveju, kai siūlomos grąžinti lėšos susijusios su nustatytu pažeidimu, tai yra įgyvendinančioji institucija, teikdama užpildytą siūlomų grąžinti lėšų formą, pateikia sprendimą dėl nustatyto pažeidimo arba visuotinės dotacijos valdytojas, kurio vadovas yra asignavimų valdytojas, yra nustatęs pažeidimą, pagal kompetenciją nedelsdama (-as), bet ne vėliau kaip per 15 darbo dienų nuo užpildytos siūlomų grąžinti lėšų formos gavimo arba užpildymo dienos, patikrina užpildytą siūlomų grąžinti lėšų formą, išnagrinėja sprendimą dėl nustatyto pažeidimo ir, jei nenustato netikslumų, priima įsakymą, kuriame nurodoma informacija, atitinkanti Finansinės paramos grąžinimo į valstybės biudžetą taisyklėse nustatytus reikalavimus dėl sprendime nurodomų duomenų ir siūlomų grąžinti lėšų formoje pateiktą informaciją. Ministerija ir (ar) kita valstybės institucija arba visuotinės dotacijos valdytojas, kurio vadovas yra asignavimų valdytojas, arba vadovaujančioji institucija, kai įgyvendinami vertinimo ir vertinimo galimybių stiprinimo projektai, ne vėliau kaip per 3 darbo dienas nuo įsakymo priėmimo dienos raštu apie sprendimo dėl lėšų susigrąžinimo priėmimą informuoja projekto vykdytoją ir įgyvendinančiąją instituciją (nuostata informuoti įgyvendinančiąją instituciją netaikoma visuotinės dotacijos valdytojui, kurio vadovas yra asignavimų valdytojas), arba vadovaujančiąją instituciją, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda visuotinės dotacijos valdytojas;

14.2.3. jei, pagal kompetenciją patikrinusi užpildytą siūlomų grąžinti lėšų formą ir (arba) išnagrinėjusi sprendimą dėl nustatyto pažeidimo, nustato netikslumų, grąžina siūlomų grąžinti lėšų formą taisyti ją parengusiai įgyvendinančiajai institucijai arba vadovaujančiajai institucijai, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda visuotinės dotacijos valdytojas, nurodydama 5 darbo dienų terminą, kurį pagrįstais atvejais gali pratęsti iki 20 darbo dienų arba iki 60 dienų Veiksmų programų administravimo ir finansavimo taisyklėse nustatyta tvarka. Tokiu atveju kartojami taisyklių 14.1–14.2.2 papunkčiuose nustatyti veiksmai (šis papunktis taikomas tik ministerijai ir (ar) kitai valstybės institucijai arba vadovaujančiajai institucijai, kai įgyvendinami vertinimo ir vertinimo galimybių stiprinimo projektai);

14.2.4. jei gauna iš įgyvendinančiosios institucijos informaciją arba jei visuotinės dotacijos valdytojas, kurio vadovas yra asignavimų valdytojas, nustato, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi ir (ar) neturėjo būti susigrąžinamos:

14.2.4.1. ministerija ir (ar) kita valstybės institucija arba vadovaujančioji institucija, kai įgyvendinami vertinimo ir vertinimo galimybių stiprinimo projektai, per 5 darbo dienas nuo informacijos iš įgyvendinančiosios institucijos gavimo dienos panaikina priimtą sprendimą dėl lėšų susigrąžinimo ir, jei grąžintinos lėšos dar nedeklaruotos EK ir (arba) nėra grąžintos, SFMIS naudojimo taisyklėse nustatyta tvarka grąžina siūlomų grąžinti lėšų formą anuliuoti ją parengusiai įgyvendinančiajai institucijai arba vadovaujančiajai institucijai, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda visuotinės dotacijos valdytojas, nurodydama 5 darbo dienų nuo siūlomų grąžinti lėšų formos perdavimo įgyvendinančiajai institucijai terminą siūlomų grąžinti lėšų formai anuliuoti;

14.2.4.2. visuotinės dotacijos valdytojas, kurio vadovas yra asignavimų valdytojas, per 5 darbo dienas nuo fakto, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi būti susigrąžinamos, nustatymo dienos panaikina priimtą sprendimą dėl lėšų susigrąžinimo ir, jei grąžintinos lėšos dar nedeklaruotos EK ir (arba) nėra grąžintos, anuliuoja siūlomų grąžinti lėšų formą, SFMIS atlikdamas reikiamus veiksmus SFMIS naudojimo taisyklėse nustatyta tvarka;

14.2.4.3. jeigu grąžintinos lėšos jau buvo deklaruotos EK ir (arba) grąžintos, ministerija ir (ar) kita valstybės institucija arba visuotinės dotacijos valdytojas, kurio vadovas yra asignavimų valdytojas, panaikinus sprendimą dėl lėšų susigrąžinimo, per internetinį klaidų ir pasiūlymų registrą (Mantis) kreipiasi į vadovaujančiąją instituciją dėl tolesnių veiksmų;

14.2.4.4. jeigu dėl anuliuojamoje siūlomų grąžinti lėšų formoje nurodytų sumų jau buvo priimtas sprendimas dėl lėšų susigrąžinimo, apie kurį projekto vykdytojas buvo informuotas, ministerija ir (ar) kita valstybės institucija arba visuotinės dotacijos valdytojas, kurio vadovas yra asignavimų valdytojas, arba vadovaujančioji institucija, kai įgyvendinami vertinimo ir vertinimo galimybių stiprinimo projektai, ne vėliau kaip per 3 darbo dienas nuo sprendimo dėl lėšų susigrąžinimo panaikinimo dienos raštu apie sprendimo dėl lėšų susigrąžinimo panaikinimą informuoja projekto vykdytoją;

14.3. grąžintinos lėšos tampa grąžintomis lėšomis:

14.3.1. kai pagal ministerijos ir (ar) kitos valstybės institucijos arba visuotinės dotacijos valdytojo, kurio vadovas yra asignavimų valdytojas, arba vadovaujančiosios institucijos, kai įgyvendinami vertinimo ir vertinimo galimybių stiprinimo projektai, patvirtintos paraiškos asignavimų valdytojui, kurioje įvertintos grąžintinos lėšos, duomenis parengtą mokėjimo paraišką valstybės iždui Valstybės iždo departamentas perveda lėšas projekto vykdytojui;

14.3.2. kai, paraiškoje asignavimų valdytojui mokėtinai sumai esant lygiai nuliui, įgyvendinančioji institucija arba visuotinės dotacijos valdytojas, kurio vadovas yra asignavimų valdytojas, SFMIS naudojimo taisyklėse nustatyta tvarka suteikia atitinkamai mokėjimo prašymo daliai, pagal kurią yra parengta paraiška asignavimų valdytojui, būseną „Apmokėta“.

15. Tuo atveju, jeigu projekto vykdytojo pateiktame mokėjimo prašyme nurodytos lėšų sumos nepakanka išskaičiuoti grąžintinų lėšų sumai, likusią grąžintinų lėšų sumos dalį įgyvendinančioji institucija arba visuotinės dotacijos valdytojas, kurio vadovas yra asignavimų valdytojas, gali išskaičiuoti iš sumos, mokėtinos pagal projekto vykdytojo kitą teikiamą mokėjimo prašymą, kaip numatyta Finansinės paramos grąžinimo į valstybės biudžetą taisyklėse, arba raštu siūlyti ministerijai ir (ar) kitai valstybės institucijai arba vadovaujančiajai institucijai, kai įgyvendinami vertinimo ir vertinimo galimybių stiprinimo projektai (nuostata dėl siūlymo taikoma tik įgyvendinančiajai institucijai), pakeisti šių grąžintinų lėšų dalies grąžinimo būdą pervedant lėšas į kredito įstaigos sąskaitą, į kurią turi būti grąžinamos lėšos (toliau – kredito įstaigos sąskaita). Tokiu atveju nauja siūlomų grąžinti lėšų forma nepildoma. Ministerija ir (ar) kita valstybės institucija arba visuotinės dotacijos valdytojas, kurio vadovas yra asignavimų valdytojas, arba vadovaujančioji institucija, kai įgyvendinami vertinimo ir vertinimo galimybių stiprinimo projektai, apie grąžintinų lėšų dalies grąžinimo būdo pakeitimą raštu informuoja projekto vykdytoją ir įgyvendinančiąją instituciją (nuostata informuoti įgyvendinančiąją instituciją netaikoma visuotinės dotacijos valdytojui, kurio vadovas yra asignavimų valdytojas), nurodydama (-as) kredito įstaigos sąskaitą.

IV SKYRIUS

LĖŠŲ PERVEDIMO Į KREDITO ĮSTAIGOS SĄSKAITĄ ADMINISTRAVIMAS

16. Tuo atveju, kai lėšos susigrąžinamos pervedant jas į kredito įstaigos sąskaitą:

16.1. įgyvendinančioji institucija arba visuotinės dotacijos valdytojas, kurio vadovas yra asignavimų valdytojas:

16.1.1. per 3 darbo dienas nuo siūlomų grąžinti lėšų nustatymo dienos užpildo siūlomų grąžinti lėšų formą, kurioje nurodo, kad grąžinimas atliekamas pervedant lėšas į kredito įstaigos sąskaitą, ir per SFMIS pateikia užpildytą siūlomų grąžinti lėšų formą ministerijai ir (ar) kitai valstybės institucijai arba vadovaujančiajai institucijai, kai įgyvendinami vertinimo ir vertinimo galimybių stiprinimo projektai, SFMIS naudojimo taisyklėse nustatyta tvarka (nuostata dėl siūlomų grąžinti lėšų formos teikimo taikoma tik įgyvendinančiajai institucijai);

16.1.2. jeigu siūlomos grąžinti lėšos yra susijusios su nustatytu pažeidimu, teikia ministerijai ir (ar) kitai valstybės institucijai arba vadovaujančiajai institucijai, kai įgyvendinami vertinimo ir vertinimo galimybių stiprinimo projektai, sprendimą dėl nustatyto pažeidimo ir užpildytą siūlomų grąžinti lėšų formą (nuostata dėl sprendimo dėl nustatyto pažeidimo teikimo taikoma tik įgyvendinančiajai institucijai);

16.1.3. jeigu nustato, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi būti susigrąžinamos, atlieka veiksmus, nustatytus taisyklių 14.1.4 papunktyje (taikoma tik įgyvendinančiajai institucijai);

16.2. ministerija ir (ar) kita valstybės institucija arba vadovaujančioji institucija, kai įgyvendinami vertinimo ir vertinimo galimybių stiprinimo projektai, gavusi užpildytą siūlomų grąžinti lėšų formą, kurioje nurodomos siūlomos grąžinti lėšos ir lėšų grąžinimo būdas, arba visuotinės dotacijos valdytojas, kurio vadovas yra asignavimų valdytojas:

16.2.1. tuo atveju, kai siūlomos grąžinti lėšos nėra susijusios su nustatytu pažeidimu, tai yra įgyvendinančioji institucija, teikdama užpildytą siūlomų grąžinti lėšų formą, nepateikia sprendimo dėl nustatyto pažeidimo arba visuotinės dotacijos valdytojas, kurio vadovas yra asignavimų valdytojas, nėra nustatęs pažeidimo, pagal kompetenciją per 3 darbo dienas nuo užpildytos siūlomų grąžinti lėšų formos gavimo arba užpildymo dienos patikrina užpildytą siūlomų grąžinti lėšų formą ir, jei nenustato netikslumų, tvirtina užpildytą siūlomų grąžinti lėšų formą, kaip nustatyta Dokumentų rengimo taisyklėse. Ministerija ir (ar) kita valstybės institucija arba visuotinės dotacijos valdytojas, kurio vadovas yra asignavimų valdytojas, arba vadovaujančioji institucija, kai įgyvendinami vertinimo ir vertinimo galimybių stiprinimo projektai, apie sprendimo dėl lėšų susigrąžinimo priėmimą raštu arba per DMS ne vėliau kaip per 3 darbo dienas nuo siūlomų grąžinti lėšų formos patvirtinimo dienos informuoja projekto vykdytoją (įgyvendinančioji institucija arba vadovaujančioji institucija, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda visuotinės dotacijos valdytojas, ir finansų inžinerijos priemonės, apie siūlomų grąžinti lėšų formos patvirtinimą gauna informaciją per SFMIS);

16.2.2. tuo atveju, kai siūlomos grąžinti lėšos yra susijusios su nustatytu pažeidimu, tai yra įgyvendinančioji institucija, teikdama užpildytą siūlomų grąžinti lėšų formą, pateikia sprendimą dėl nustatyto pažeidimo arba visuotinės dotacijos valdytojas, kurio vadovas yra asignavimų valdytojas, yra nustatęs pažeidimą, pagal kompetenciją nedelsdama (-as), bet ne vėliau kaip per 15 darbo dienų nuo užpildytos siūlomų grąžinti lėšų formos gavimo arba užpildymo dienos, patikrina užpildytą siūlomų grąžinti lėšų formą, išnagrinėja sprendimą dėl nustatyto pažeidimo ir, jei nenustato netikslumų, priima įsakymą, kuriame nurodoma informacija, atitinkanti Finansinės paramos grąžinimo į valstybės biudžetą taisyklėse nustatytus reikalavimus dėl sprendime nurodomų duomenų ir siūlomų grąžinti lėšų formoje pateiktą informaciją. Ministerija ir (ar) kita valstybės institucija arba visuotinės dotacijos valdytojas, kurio vadovas yra asignavimų valdytojas, arba vadovaujančioji institucija, kai įgyvendinami vertinimo ir vertinimo galimybių stiprinimo projektai, ne vėliau kaip per 3 darbo dienas nuo įsakymo priėmimo dienos raštu apie sprendimo dėl lėšų susigrąžinimo priėmimą informuoja projekto vykdytoją ir įgyvendinančiąją instituciją (nuostata informuoti įgyvendinančiąją instituciją netaikoma visuotinės dotacijos valdytojui, kurio vadovas yra asignavimų valdytojas) arba vadovaujančiąją instituciją, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda visuotinės dotacijos valdytojas, ir finansų inžinerijos priemonės;

16.2.3. priimdama (-as) sprendimą dėl lėšų susigrąžinimo pervedant jas į kredito įstaigos sąskaitą, nustato lėšų grąžinimo terminą atsižvelgdama (-as) į Finansinės paramos grąžinimo į valstybės biudžetą taisyklėse ir PAFT nustatytus terminus;

16.2.4. jei pagal kompetenciją patikrinusi užpildytą siūlomų grąžinti lėšų formą ir (arba) išnagrinėjusi sprendimą dėl nustatyto pažeidimo nustato netikslumų, grąžina siūlomų grąžinti lėšų formą taisyti ją parengusiai įgyvendinančiajai institucijai arba vadovaujančiajai institucijai, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda visuotinės dotacijos valdytojas, ir kai įgyvendinamos finansų inžinerijos priemonės, nurodydama 5 darbo dienų terminą, kurį pagrįstais atvejais gali pratęsti iki 20 darbo dienų arba iki 60 dienų Veiksmų programų administravimo ir finansavimo taisyklėse nustatyta tvarka. Tokiu atveju kartojami taisyklių 16.1–16.2.3 papunkčiuose nustatyti veiksmai (šis papunktis taikomas tik ministerijai ir (ar) kitai valstybės institucijai arba vadovaujančiajai institucijai, kai įgyvendinami vertinimo ir vertinimo galimybių stiprinimo projektai);

16.2.5. jei gauna iš įgyvendinančiosios institucijos informaciją arba jei visuotinės dotacijos valdytojas, kurio vadovas yra asignavimų valdytojas, nustato, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi ir (ar) neturėjo būti susigrąžinamos, atlieka veiksmus, nustatytus taisyklių 14.2.4 papunktyje;

16.2.6. lėšas, grąžintas į kredito įstaigos sąskaitą, ne vėliau kaip per 5 darbo dienas perveda į Lietuvos Respublikos valstybės iždo sąskaitą, iš kurios šios lėšos buvo išmokėtos, kaip mokėjimo paskirtį nurodydama (-as) projekto vykdytojo pavadinimą, projekto kodą, lėšoms priskirtą įmokos kodą pagal Europos Sąjungos, kitos tarptautinės finansinės paramos ir kitų valstybės biudžetui priskirtų lėšų, tiesiogiai pervedamų į valstybės iždą, įmokų kodų sąrašą, patvirtintą Lietuvos Respublikos finansų ministro 2006 m. gruodžio 29 d. įsakymu Nr. 1K-429 „Dėl Europos Sąjungos, kitos tarptautinės finansinės paramos ir kitų valstybės biudžetui priskirtų lėšų tiesioginio pervedimo į valstybės iždą taisyklių ir įmokų kodų sąrašo patvirtinimo“ (toliau – Įmokų kodų sąrašas), lėšų funkcinės klasifikacijos, ekonominės klasifikacijos kodus pagal Lietuvos Respublikos valstybės ir savivaldybių biudžetų pajamų ir išlaidų klasifikaciją, patvirtintą Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ (toliau – Biudžeto pajamų ir išlaidų klasifikacija), nurodytus mokėjimo paraiškoje valstybės iždui, ir programos, finansuojamos iš valstybės biudžeto, finansavimo šaltinio kodą;

16.3. grąžintinos lėšos tampa grąžintomis lėšomis, kai pagal patvirtintą siūlomų grąžinti lėšų formą arba priimtą įsakymą grąžintinos lėšos įskaitomos į kredito įstaigos sąskaitą;

16.4. ministerijai ir (ar) kitai valstybės institucijai arba visuotinės dotacijos valdytojui, kurio vadovas yra asignavimų valdytojas, arba vadovaujančiajai institucijai, kai įgyvendinami vertinimo ir vertinimo galimybių stiprinimo projektai, priėmus sprendimą dėl lėšų susigrąžinimo pervedant jas į kredito įstaigos sąskaitą, įgyvendinančioji institucija arba visuotinės dotacijos valdytojas, kurio vadovas yra asignavimų valdytojas, po šio sprendimo priėmimo dienos negali patvirtinti projekto vykdytojo mokėjimo prašymo tol, kol grąžintinų lėšų suma nepervedama į kredito įstaigos sąskaitą. Mokėjimo prašymas šiame punkte nurodytu atveju gali būti patvirtinamas tik tuo atveju, jeigu paraiškoje asignavimų valdytojui mokėtina suma yra lygi nuliui ir tai nėra galutinis mokėjimo prašymas.

V SKYRIUS

TECHNINĖS PARAMOS PRIEMONIŲ LĖŠŲ, SKIRTŲ VEIKSMŲ PROGRAMOMS ADMINISTRUOTI, INFORMUOTI APIE ES STRUKTŪRINĘ PARAMĄ IR ES STRUKTŪRINEI PARAMAI VIEŠINTI, GRĄŽINIMO ADMINISTRAVIMAS

17. Techninės paramos priemonių lėšos, skirtos veiksmų programoms administruoti, informuoti apie ES struktūrinę paramą ir ES struktūrinei paramai viešinti, grąžinamos tokia tvarka:

17.1. kai nustatomos siūlomos grąžinti techninės paramos priemonių lėšos, skirtos veiksmų programoms administruoti, informuoti apie ES struktūrinę paramą ir ES struktūrinei paramai viešinti, kurios susijusios su nustatytu pažeidimu, mokėjimo prašymo tikrinimo metu:

17.1.1. įgyvendinančioji institucija per 3 darbo dienas nuo siūlomų grąžinti lėšų nustatymo dienos raštu vadovaujančiajai institucijai teikia informaciją apie siūlomas grąžinti lėšas kartu su sprendimu dėl nustatyto pažeidimo. Tokiu atveju įgyvendinančioji institucija nepildo ir neteikia vadovaujančiajai institucijai siūlomų grąžinti lėšų formos;

17.1.2. vadovaujančioji institucija nedelsdama, bet ne vėliau kaip per 15 darbo dienų, išnagrinėja įgyvendinančiosios institucijos pateiktą taisyklių 17.1.1 papunktyje nurodytą informaciją ir, jei nenustato netikslumų, priima įsakymą. Vadovaujančioji institucija ne vėliau kaip per 3 darbo dienas nuo įsakymo priėmimo dienos raštu apie jo priėmimą informuoja projekto vykdytoją ir įgyvendinančiąją instituciją;

17.1.3. jei pagal kompetenciją vadovaujančioji institucija, patikrinusi taisyklių 17.1.1 papunktyje nurodytą informaciją, nustato netikslumų, kreipiasi į įgyvendinančiąją instituciją su prašymu patikslinti informaciją, nurodydama 5 darbo dienų terminą, kurį pagrįstais atvejais įgyvendinančiosios institucijos prašymu gali pratęsti iki 20 darbo dienų arba iki 60 dienų Veiksmų programų administravimo ir finansavimo taisyklėse nustatyta tvarka. Tokiu atveju kartojami taisyklių 17.1.1 ir17.1.2 papunkčiuose nustatyti veiksmai;

17.1.4. projekto vykdytojas per įsakyme nurodytą terminą grąžina techninės paramos priemonių lėšas, skirtas veiksmų programoms administruoti, informuoti apie ES struktūrinę paramą ir ES struktūrinei paramai viešinti, į Lietuvos Respublikos valstybės iždo sąskaitą, iš kurios šios lėšos buvo išmokėtos, kaip mokėjimo paskirtį nurodydamas projekto vykdytojo pavadinimą, projekto kodą, lėšoms priskirtą įmokos kodą pagal Įmokų kodų sąrašą, lėšų funkcinės klasifikacijos, ekonominės klasifikacijos kodus, nurodytus mokėjimo paraiškoje valstybės iždui, ir programos, finansuojamos iš valstybės biudžeto, finansavimo šaltinio kodus arba projekto vykdytojo asignavimų valdytojo, jei projekto vykdytojo vadovas nėra asignavimų valdytojas, sąskaitą;

17.2. kai nustatomos siūlomos grąžinti techninės paramos priemonių lėšos, skirtos veiksmų programoms administruoti, informuoti apie ES struktūrinę paramą ir ES struktūrinei paramai viešinti, nesusijusios su nustatytu pažeidimu, mokėjimo prašymo tikrinimo metu:

17.2.1. įgyvendinančioji institucija per 3 darbo dienas nuo siūlomų grąžinti lėšų nustatymo dienos apie siūlomas grąžinti lėšas raštu arba per DMS informuoja projekto vykdytoją. Tokiu atveju įgyvendinančioji institucija nepildo ir neteikia vadovaujančiajai institucijai siūlomų grąžinti lėšų formos;

17.2.2. išlaidas, kurios buvo finansuotos iš techninės paramos lėšų einamaisiais biudžetiniais metais ir kurios pagal pateiktus mokėjimo prašymus nebuvo pripažintos tinkamomis finansuoti, projekto vykdytojas, vadovaudamasis Techninės paramos administravimo ir finansavimo taisyklių 36 punktu, apmoka iš kitų lėšų, ne iš tų, kurios nurodytos projekto finansavimo ir administravimo sutartyje;

17.2.3. išlaidas, kurios buvo finansuotos iš techninės paramos lėšų ankstesniais biudžetiniais metais ir kurios pagal pateiktus mokėjimo prašymus nebuvo pripažintos tinkamomis finansuoti, projekto vykdytojas grąžina taisyklių 17.5.2 papunktyje nustatyta tvarka;

17.3. kai nustatomos siūlomos grąžinti techninės paramos priemonių lėšos, skirtos veiksmų programoms administruoti, informuoti apie ES struktūrinę paramą ir apie ES struktūrinę paramą viešinti, susijusios su nustatytu pažeidimu, ir kai mokėjimo prašymas yra patvirtintas (projekto įgyvendinimo laikotarpiu arba projekto vykdytojui įgyvendinus projekto veiklas):

17.3.1. įgyvendinančioji institucija per 3 darbo dienas nuo siūlomų grąžinti lėšų nustatymo dienos užpildo siūlomų grąžinti lėšų formą, kurioje nurodo, kad grąžinimas atliekamas pervedant lėšas į kredito įstaigos sąskaitą, ir per SFMIS vadovaujančiajai institucijai pateikia užpildytą siūlomų grąžinti lėšų formą SFMIS naudojimo taisyklėse nustatyta tvarka. Įgyvendinančioji institucija vadovaujančiajai institucijai taip pat teikia sprendimą dėl nustatyto pažeidimo;

17.3.2. jei įgyvendinančioji institucija nustato, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi būti susigrąžinamos:

17.3.2.1. jeigu siūlomų grąžinti lėšų forma dar nėra pateikta vadovaujančiajai institucijai, per 5 darbo dienas nuo fakto, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi būti susigrąžinamos, nustatymo dienos anuliuoja siūlomų grąžinti lėšų formą, SFMIS atlikdama reikiamus veiksmus SFMIS naudojimo taisyklėse nustatyta tvarka;

17.3.2.2. jeigu siūlomų grąžinti lėšų forma pateikta vadovaujančiajai institucijai, per 5 darbo dienas nuo fakto, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi būti susigrąžinamos, nustatymo dienos informuoja vadovaujančiąją instituciją ir, jei grąžintinos lėšos dar nedeklaruotos EK ir (arba) nėra grąžintos, per 5 darbo dienas nuo siūlomų grąžinti lėšų formos gavimo iš vadovaujančiosios institucijos dienos anuliuoja siūlomų grąžinti lėšų formą, SFMIS atlikdama reikiamus veiksmus SFMIS naudojimo taisyklėse nustatyta tvarka;

17.3.3. vadovaujančioji institucija, gavusi iš įgyvendinančiosios institucijos taisyklių 17.3.1 papunktyje nurodytą informaciją ir užpildytą siūlomų grąžinti lėšų formą, nedelsdama, bet ne vėliau kaip per 15 darbo dienų, patikrina užpildytą siūlomų grąžinti lėšų formą, išnagrinėja sprendimą dėl nustatyto pažeidimo ir, jei nenustato netikslumų, priima įsakymą, kuriame nurodoma informacija, atitinkanti Finansinės paramos grąžinimo į valstybės biudžetą taisyklėse nustatytus reikalavimus dėl sprendime nurodomų duomenų ir siūlomų grąžinti lėšų formoje pateiktą informaciją. Vadovaujančioji institucija ne vėliau kaip per 3 darbo dienas nuo įsakymo priėmimo dienos raštu apie sprendimo priėmimą informuoja projekto vykdytoją ir įgyvendinančiąją instituciją;

17.3.4. jei vadovaujančioji institucija, pagal kompetenciją patikrinusi užpildytą siūlomų grąžinti lėšų formą ir (arba) išnagrinėjusi sprendimą dėl nustatyto pažeidimo, nustato netikslumų, grąžina siūlomų grąžinti lėšų formą taisyti ją parengusiai įgyvendinančiajai institucijai, nurodydama 5 darbo dienų terminą, kurį pagrįstais atvejais įgyvendinančiosios institucijos prašymu gali pratęsti iki 20 darbo dienų arba iki 60 dienų Veiksmų programų administravimo ir finansavimo taisyklėse nustatyta tvarka. Tokiu atveju kartojami taisyklių 17.3.1 ir 17.3.2 papunkčiuose nurodyti veiksmai;

17.3.5. jei vadovaujančioji institucija iš įgyvendinančiosios institucijos gauna informaciją, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi ir (ar) neturėjo būti susigrąžinamos:

17.3.5.1. per 5 darbo dienas nuo informacijos iš įgyvendinančiosios institucijos gavimo dienos panaikina priimtą sprendimą dėl lėšų susigrąžinimo ir, jei grąžintinos lėšos dar nedeklaruotos EK ir (arba) nėra grąžintos, SFMIS naudojimo taisyklėse nustatyta tvarka grąžina siūlomų grąžinti lėšų formą anuliuoti ją parengusiai įgyvendinančiajai institucijai, nurodydama 5 darbo dienų nuo siūlomų grąžinti lėšų formos perdavimo įgyvendinančiajai institucijai terminą siūlomų grąžinti lėšų formai anuliuoti;

17.3.5.2. jeigu grąžintinos lėšos jau buvo deklaruotos EK ir (arba) grąžintos, vadovaujančioji institucija, panaikinusi sprendimą dėl lėšų susigrąžinimo, numato tolesnius veiksmus;

17.3.5.3. jeigu dėl anuliuojamoje siūlomų grąžinti lėšų formoje nurodytų sumų jau buvo priimtas sprendimas dėl lėšų susigrąžinimo, apie kurį projekto vykdytojas buvo informuotas, vadovaujančioji institucija ne vėliau kaip per 3 darbo dienas nuo sprendimo dėl lėšų susigrąžinimo panaikinimo dienos raštu apie tai informuoja projekto vykdytoją;

17.3.6. projekto vykdytojas atlieka taisyklių 17.1.4 papunktyje nurodytus veiksmus;

17.4. kai nustatomos siūlomos grąžinti techninės paramos priemonių lėšos, skirtos veiksmų programoms administruoti, informuoti apie ES struktūrinę paramą ir ES struktūrinei paramai viešinti, kurios nesusijusios su nustatytu pažeidimu, ir kai mokėjimo prašymas yra patvirtintas (projekto įgyvendinimo laikotarpiu arba projekto vykdytojui įgyvendinus projekto veiklas):

17.4.1. įgyvendinančioji institucija per 3 darbo dienas nuo siūlomų grąžinti lėšų nustatymo dienos apie siūlomas grąžinti lėšas raštu arba per DMS informuoja projekto vykdytoją, užpildo siūlomų grąžinti lėšų formą ir per SFMIS, vadovaudamasi SFMIS naudojimo taisyklėse nustatyta tvarka teikia ją vadovaujančiajai institucijai. Siūlomų grąžinti lėšų formoje įgyvendinančioji institucija nurodo aplinkybes, dėl kurių siūloma priimti sprendimą grąžinti lėšas, ir informaciją apie tai, kad siūlomos grąžinti lėšos turi būti apmokėtos iš kitų nei iš projektui skirtų lėšų. pagal Techninės paramos administravimo ir finansavimo taisyklių 36 punktą;

17.4.2. jei įgyvendinančioji institucija nustato, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi būti susigrąžinamos, atlieka veiksmus, nurodytus taisyklių 17.3.2 papunktyje;

17.4.3. vadovaujančioji institucija, gavusi iš įgyvendinančiosios institucijos užpildytą siūlomų grąžinti lėšų formą, per 3 darbo dienas patikrina užpildytą siūlomų grąžinti lėšų formą ir, jei nenustato netikslumų, tvirtina siūlomų grąžinti lėšų formą, kaip nustatyta Dokumentų rengimo taisyklėse. Vadovaujančioji institucija apie patvirtintą siūlomų grąžinti lėšų formą raštu arba per DMS ne vėliau kaip per 3 darbo dienas nuo siūlomų grąžinti lėšų formos patvirtinimo dienos informuoja projekto vykdytoją (įgyvendinančioji institucija informaciją apie siūlomų grąžinti lėšų formos patvirtinimą gauna per SFMIS);

17.4.4. jei vadovaujančioji institucija, pagal kompetenciją patikrinusi užpildytą siūlomų grąžinti lėšų formą, nustato netikslumų, grąžina siūlomų grąžinti lėšų formą taisyti ją parengusiai įgyvendinančiajai institucijai, nurodydama 5 darbo dienų terminą, kurį pagrįstais atvejais įgyvendinančiosios institucijos prašymu gali pratęsti iki 20 darbo dienų. Tokiu atveju kartojami taisyklių 17.4.1–17.4.3 papunkčiuose nurodyti veiksmai;

17.4.5. jei vadovaujančioji institucija iš įgyvendinančiosios institucijos gauna informaciją, kad siūlomų grąžinti lėšų formoje nurodytos išlaidos yra tinkamos finansuoti ir lėšos neturi ir (ar) neturėjo būti susigrąžinamos, atlieka taisyklių 17.3.5 papunktyje nurodytus veiksmus;

17.4.6. projekto vykdytojas, vadovaudamasis Techninės paramos administravimo ir finansavimo taisyklių 36 punktu, iš techninės paramos lėšų finansuotas išlaidas, kurios pagal pateiktus mokėjimo prašymus nebuvo pripažintos tinkamomis finansuoti, apmoka iš kitų nei iš projekto finansavimo ir administravimo sutartyje nurodytų lėšų;

17.5. kai nustatomos siūlomos grąžinti techninės paramos priemonių lėšos, skirtos veiksmų programoms administruoti, informuoti apie ES struktūrinę paramą ir ES struktūrinei paramai viešinti, kurios nesusijusios su nustatytu pažeidimu, galutinio mokėjimo prašymo tikrinimo metu (projekto vykdytojui įgyvendinus projekto veiklas):

17.5.1. įgyvendinančioji institucija per 3 darbo dienas nuo siūlomų grąžinti lėšų nustatymo dienos apie siūlomas grąžinti lėšas raštu arba per DMS informuoja projekto vykdytoją. Tokiu atveju įgyvendinančioji institucija nepildo ir neteikia vadovaujančiajai institucijai siūlomų grąžinti lėšų formos;

17.5.2. projekto vykdytojas grąžintinas techninės paramos priemonių lėšas, skirtas veiksmų programoms administruoti, informuoti apie ES struktūrinę paramą ir ES struktūrinei paramai viešinti, ne vėliau kaip per 5 darbo dienas nuo informacijos apie grąžintinas lėšas gavimo iš įgyvendinančiosios institucijos dienos grąžina į Lietuvos Respublikos valstybės iždo sąskaitą, iš kurios šios lėšos buvo išmokėtos, kaip mokėjimo paskirtį nurodydamas projekto vykdytojo pavadinimą, projekto kodą, lėšoms priskirtą įmokos kodą pagal Įmokų kodų sąrašą, lėšų funkcinės klasifikacijos, ekonominės klasifikacijos kodus pagal Biudžeto pajamų ir išlaidų klasifikaciją, nurodytus mokėjimo paraiškoje valstybės iždui, ir programos, finansuojamos iš valstybės biudžeto, finansavimo šaltinio kodus arba projekto vykdytojo asignavimų valdytojo, jei projekto vykdytojo vadovas nėra techninės paramos priemonių asignavimų valdytojas, sąskaitą.

18. Projekto vykdytojas, įgyvendinęs projekto veiklas, nepanaudotas projektui skirtas techninės paramos priemonių lėšas, skirtas veiksmų programoms administruoti, informuoti apie ES struktūrinę paramą ir ES struktūrinei paramai viešinti, ne vėliau kaip per 10 darbo dienų nuo projekto veiklų įgyvendinimo pabaigos grąžina į Lietuvos Respublikos valstybės iždo sąskaitą, iš kurios šios lėšos buvo išmokėtos, kaip mokėjimo paskirtį nurodydamas projekto vykdytojo pavadinimą, projekto kodą, lėšoms priskirtą įmokos kodą pagal Įmokų kodų sąrašą, lėšų funkcinės klasifikacijos, ekonominės klasifikacijos kodus pagal Biudžeto pajamų ir išlaidų klasifikaciją, nurodytus mokėjimo paraiškoje valstybės iždui, ir programos, finansuojamos iš valstybės biudžeto, finansavimo šaltinio kodą arba projekto vykdytojo asignavimų valdytojo, jei projekto vykdytojo vadovas nėra techninės paramos priemonių asignavimų valdytojas, sąskaitą.

19. Asignavimų valdytojas techninės paramos priemonių lėšas, skirtas veiksmų programoms administruoti, informuoti apie ES struktūrinę paramą ir ES struktūrinei paramai viešinti, grąžintas į jo, kaip projekto vykdytojo, techninės paramos priemonių asignavimų valdytojo sąskaitą, ne vėliau kaip per 5 darbo dienas nuo lėšų grąžinimo dienos perveda į Lietuvos Respublikos valstybės iždo sąskaitą, iš kurios šios lėšos buvo išmokėtos, kaip mokėjimo paskirtį nurodydamas projekto vykdytojo pavadinimą, projekto kodą, lėšoms priskirtą įmokos kodą pagal Įmokų kodų sąrašą, lėšų funkcinės klasifikacijos, ekonominės klasifikacijos kodus pagal biudžeto pajamų ir išlaidų klasifikaciją, nurodytus mokėjimo paraiškoje valstybės iždui, ir programos, finansuojamos iš valstybės biudžeto, finansavimo šaltinio kodą.

20. Delspinigius ir palūkanas, kai leidžiama grąžintiną sumą grąžinti dalimis:

20.1. taisyklių 17.1 papunktyje nurodytu atveju skaičiuoja ir administruoja vadovaujančioji institucija;

20.2. taisyklių 17.3 papunktyje nurodytu atveju skaičiuoja vadovaujančioji institucija ir per 3 darbo dienas nuo priskaičiavimo dienos raštu informuoja įgyvendinančiąją instituciją, kuri atlieka su delspinigių ir palūkanų, kai leidžiama grąžintiną sumą grąžinti dalimis, administravimu susijusius veiksmus, nurodytus taisyklių 17.3.1 papunktyje (išskyrus sprendimo dėl nustatyto pažeidimo pateikimą).

21. Taisyklių 17.1 papunktyje nurodytu atveju siūlomos grąžinti techninės paramos priemonių lėšos, skirtos veiksmų programoms administruoti, informuoti apie ES struktūrinę paramą ir ES struktūrinei paramai viešinti, tampa grąžintinomis lėšomis, kai vadovaujančioji institucija priima įsakymą, o grąžintinos lėšos tampa grąžintomis lėšomis, kai grąžintinos lėšos įskaitomos į Lietuvos Respublikos valstybės iždo sąskaitą, iš kurios jos buvo išmokėtos arba į projekto vykdytojo asignavimų valdytojo, jei projekto vykdytojo vadovas nėra techninės paramos priemonių asignavimų valdytojas, sąskaitą.

22. Taisyklių 17.2 papunktyje nurodytu atveju siūlomos grąžinti techninės paramos priemonių lėšos, skirtos veiksmų programoms administruoti, informuoti ir viešinti, tampa grąžintinomis lėšomis, kai įgyvendinančioji institucija raštu arba per DMS informuoja projekto vykdytoją apie siūlomas grąžinti lėšas, o grąžintinos lėšos tampa grąžintomis lėšomis, kai projekto vykdytojas, vadovaudamasis Techninės paramos administravimo ir finansavimo taisyklių 36 punktu, išlaidas, susijusias su grąžintinomis lėšomis, apmoka iš kitų nei projekto finansavimo ir administravimo sutartyje nurodytų lėšų.

23. Taisyklių 17.3 papunktyje nurodytu atveju siūlomos grąžinti techninės paramos priemonių lėšos, skirtos veiksmų programoms administruoti, informuoti apie ES struktūrinę paramą ir apie ES struktūrinę paramą viešinti, tampa grąžintinomis lėšomis, kai vadovaujančioji institucija priima įsakymą, o grąžintinos lėšos tampa grąžintomis lėšomis, kai grąžintinos lėšos įskaitomos į Lietuvos Respublikos valstybės iždo sąskaitą, iš kurios jos buvo išmokėtos arba į projekto vykdytojo asignavimų valdytojo, jei projekto vykdytojo vadovas nėra techninės paramos priemonių asignavimų valdytojas, sąskaitą.

24. Taisyklių 17.4 papunktyje nurodytu atveju siūlomos grąžinti techninės paramos priemonių lėšos, skirtos veiksmų programoms administruoti, informuoti ir viešinti, tampa grąžintinomis lėšomis, kai vadovaujančioji institucija patvirtina įgyvendinančiosios institucijos pateiktą siūlomų grąžinti lėšų formą. Šiuo atveju grąžintinų ir grąžintų lėšų data sutampa.

25. Taisyklių 17.5 papunktyje nurodytais atvejais siūlomos grąžinti techninės paramos priemonių lėšos, skirtos veiksmų programoms administruoti, informuoti apie ES struktūrinę paramą ir ES struktūrinei paramai viešinti, tampa grąžintinomis lėšomis, kai įgyvendinančioji institucija raštu arba per DMS informuoja projekto vykdytoją apie siūlomas grąžinti lėšas, o grąžintinos lėšos tampa grąžintomis lėšomis, kai grąžintinos lėšos įskaitomos į Lietuvos Respublikos valstybės iždo sąskaitą, iš kurios jos buvo išmokėtos arba į projekto vykdytojo asignavimų valdytojo, jei projekto vykdytojo vadovas nėra techninės paramos priemonių asignavimų valdytojas, sąskaitą.

26. Tuo atveju, kai projekto vykdytoja yra viešoji įstaiga Centrinė projektų valdymo agentūra, taisyklių 17 punkte nurodytas įgyvendinančiosios institucijos funkcijas atlieka vadovaujančioji institucija.

VI SKYRIUS

VISUOTINĖS DOTACIJOS VALDYTOJO, kai projektui SKIRTO finansavimo lėšas projekto vykdytojui perveda visuotinės dotacijos valdytojas, LĖŠŲ GRĄŽINIMO ir koregavimO ADMINISTRAVIMAS

27. Grąžintinos lėšos, vadovaujantis Finansinės paramos grąžinimo į valstybės biudžetą taisyklėmis, gali būti susigrąžinamos įskaitant jas su visuotinės dotacijos valdytojo parengtu ir ministerijai ir (ar) kitai valstybės institucijai pateiktu ar kitu teikiamu mokėjimo prašymu arba pervedant lėšas į kredito įstaigos sąskaitą.

28. Lėšų susigrąžinimas ir koregavimas vykdomas taisyklių II, III, IV ir VIII skyriuose nustatyta tvarka vadovaujančiajai institucijai atliekant įgyvendinančiosios institucijos funkcijas, išskyrus neatliekamas funkcijas, susijusias su mokėjimo prašymo tvirtinimu ir paraiškos asignavimų valdytojui rengimu ir teikimu, projektu laikant visuotinės dotacijos priemonę, SFMIS įregistruotą kaip projektas, projekto vykdytoju laikant visuotinės dotacijos valdytoją, projekto finansavimo ir administravimo sutartimi laikant visuotinės dotacijos priemonės finansavimo ir administravimo sutartį. Kai grąžinamos visuotinės dotacijos priemonės lėšų sąskaitoje sukauptos palūkanos, siūlomų grąžinti lėšų formą pildo ir su tuo susijusius veiksmus atlieka visuotinės dotacijos valdytojas. Kai lėšos grąžinamos įskaitant jas su visuotinės dotacijos valdytojo ministerijai ir (ar) kitai valstybės institucijai pateiktu ar kitu teikiamu mokėjimo prašymu, ministerija ir (ar) kita valstybės institucija įvertina grąžintiną sumą jai pateiktoje paraiškoje asignavimų valdytojui.

29. Ministerija ir (ar) kita valstybės institucija, priėmusios sprendimą dėl lėšų susigrąžinimo pervedant jas į kredito įstaigos sąskaitą, po šio sprendimo priėmimo dienos negali patvirtinti visuotinės dotacijos valdytojo pateiktos paraiškos asignavimų valdytojui tol, kol grąžintinų lėšų suma nepervedama į kredito įstaigos sąskaitą.

VII SKYRIUS

FINANSŲ INŽINERIJOS PROJEKTO VYKDYTOJO LĖŠŲ GRĄŽINIMO ir koregavimO ADMINISTRAVIMAS

30. Šio skyriaus nuostatos netaikomos palūkanoms, sukauptoms įgyvendinant finansų inžinerijos priemones ir administruojamoms Palūkanų, sukauptų nuo ES fondų lėšų, panaudojimo ir įskaitymo į valstybės biudžetą taisyklių nustatyta tvarka.

31. Grąžintinos lėšos, vadovaujantis Finansinės paramos grąžinimo į valstybės biudžetą taisyklėmis, gali būti susigrąžinamos tik pervedant lėšas į kredito įstaigos sąskaitą.

32. Lėšų susigrąžinimas ir koregavimas vykdomas taisyklių II, IV ir VIII skyriuose nustatyta tvarka vadovaujančiajai institucijai atliekant įgyvendinančiosios institucijos funkcijas, projektu laikant finansų inžinerijos projektą, projekto vykdytoju laikant finansų inžinerijos projekto vykdytoją, projekto finansavimo ir administravimo sutartimi laikant finansų inžinerijos priemonių įgyvendinimo ir finansavimo sutartį.

33. Ministerija ir (ar) kita valstybės institucija, priėmusios sprendimą dėl lėšų susigrąžinimo pervedant jas į kredito įstaigos sąskaitą, po šio sprendimo priėmimo dienos negali teikti mokėjimo paraiškų Valstybės iždo departamentui tol, kol grąžintinų lėšų suma nepervedama į kredito įstaigos sąskaitą.

VIII SKYRIUS

BENDRIEJI LĖŠŲ KOREGAVIMO ADMINISTRAVIMO REIKALAVIMAI

34. Įgyvendinančioji institucija, visuotinės dotacijos valdytojas, kai jo vadovas yra asignavimų valdytojas, vadovaujančioji institucija, kai įgyvendinamos veiklos, finansuojamos iš lėšų, skirtų veiksmų programoms administruoti, informuoti apie ES struktūrinę paramą ir ES struktūrinei paramai ir ES struktūrinei paramai viešinti, kai projekto vykdytoja yra viešoji įstaiga Centrinė projektų valdymo agentūra, atlieka lėšų koregavimą:

34.1. pasikeitus projekto finansavimo ir administravimo sutartyse (įgyvendinant finansų inžinerijos priemones – finansų inžinerijos priemonių įgyvendinimo ir finansavimo sutartyse ir (arba) priemonių aprašymuose) nustatytam skirto finansavimo iš ES fondų ir Lietuvos Respublikos valstybės biudžeto lėšų intensyvumui;

34.2. projekto vykdytojui išmokėjus lėšas kitu intensyvumu ir (ar) iš kitų projekto vykdytojo šaltinių, nei nustatyta projekto finansavimo ir administravimo sutartyje (įgyvendinant finansų inžinerijos priemones – finansų inžinerijos priemonių įgyvendinimo ir finansavimo sutartyse ir (arba) priemonių aprašymuose);

34.3. kai pakeitus projekto finansavimo ir administravimo sutartį yra sumažintas projekto veiklų skaičius;

34.4. nustačius, kad projekto vykdytojui buvo išmokėtos lėšos, skirtos kitoms projekto išlaidoms ir (ar) kitai veiklai finansuoti;

34.5. kitais pagrįstais atvejais.

35. Galimi šie lėšų koregavimo būdai:

35.1. lėšų koregavimas tarp projekto biudžeto išlaidų eilučių ir (ar) veiklų;

35.2. lėšų koregavimas tarp skirto finansavimo šaltinių: ES fondų ir Lietuvos Respublikos valstybės biudžeto lėšų;

35.3. lėšų koregavimas tarp projekto vykdytojo ir (ar) partnerio lėšų šaltinių.

36. Įgyvendinančioji institucija, visuotinės dotacijos valdytojas, kai jo vadovas yra asignavimų valdytojas, vadovaujančioji institucija, kai įgyvendinamos veiklos, finansuojamos iš lėšų, skirtų veiksmų programoms administruoti, informuoti apie ES struktūrinę paramą ir ES struktūrinei paramai viešinti, tuo atveju kai projekto vykdytoja yra viešoji įstaiga Centrinė projektų valdymo agentūra, atlieka lėšų koregavimą esant šioms būtinoms sąlygoms:

36.1. bent vienas projekto vykdytojo mokėjimo prašymas yra apmokėtas ir jam yra nustatyta deklaruotinumo EK data (netaikoma, kai yra koreguojamas avansas);

36.2. biudžeto išlaidų eilučių ir (ar) veiklų lėšų koregavimas atliekamas tik esant tam pačiam skirto finansavimo intensyvumui;

36.3. bendra koreguojamų lėšų suma lygi nuliui.

37. Įgyvendinančioji institucija, visuotinės dotacijos valdytojas, kai jo vadovas yra asignavimų valdytojas, vadovaujančioji institucija, kai įgyvendinamos veiklos, finansuojamos iš lėšų, skirtų veiksmų programoms administruoti, informuoti apie ES struktūrinę paramą ir ES struktūrinei paramai ir ES struktūrinei paramai viešinti, tuo atveju, kai projekto vykdytoja yra viešoji įstaiga Centrinė projektų valdymo agentūra, gavusi (-ęs) informaciją iš projekto vykdytojo ir (arba) nustačiusi (-ęs):

37.1. poreikį koreguoti ES fondų ir Lietuvos Respublikos valstybės biudžeto lėšas, raštu kreipiasi į asignavimų valdytoją, pateikdama dokumentus, kuriais pagrindžiamas nustatytas lėšų koregavimo poreikis (nuostata netaikoma visuotinės dotacijos valdytojui, kai jo vadovas yra asignavimų valdytojas). Gavusi (-ęs) informaciją iš asignavimų valdytojo dėl atlikto ES fondų ir Lietuvos Respublikos valstybės biudžeto lėšų koregavimo biudžeto lėšų apskaitoje, kreipiasi į tvirtinančiąją instituciją SFMIS naudojimo taisyklėse nustatyta tvarka nurodydama (-as) poreikį atlikti koregavimą. Koreguojant ES fondų ir Lietuvos Respublikos valstybės biudžeto lėšas, kartu su poreikiu atlikti koregavimą pateikiamas asignavimų valdytojo patvirtintas dokumentas dėl Valstybės biudžeto, apskaitos ir mokėjimų sistemos bendrojo žurnalo įrašų pakeitimo arba kitas asignavimų valdytojo patvirtintas dokumentas, kuriuo įrodoma, kad asignavimų valdytojas atliko koregavimą biudžeto lėšų apskaitoje. ES fondų ir Lietuvos Respublikos valstybės biudžeto lėšų koregavimas galimas tik dėl tais pačiais (einamaisiais) metais išmokėtų sumų;

37.2. poreikį koreguoti išmokėtas projekto biudžeto išlaidų eilutėse nurodytas lėšas ir (ar) lėšas pagal veiklas arba projekto vykdytojo ir (ar) partnerio lėšas, kreipiasi į tvirtinančiąją instituciją SFMIS naudojimo taisyklėse nustatyta tvarka nurodydama (-as) poreikį atlikti koregavimą. Kartu su informacija apie poreikį atlikti lėšų koregavimą pateikiami dokumentai, kuriais pagrindžiamas lėšų koregavimo poreikis.

38. Tvirtinančioji institucija per 3 darbo dienas nuo informacijos apie poreikį atlikti lėšų koregavimą gavimo dienos ją išnagrinėja ir nustačiusi, kad koregavimas yra galimas, tinkamai pagrįstas ir pridėti reikiami dokumentai, pritaria jam SFMIS naudojimo taisyklėse nustatyta tvarka.

39. Jeigu, pagal kompetenciją išnagrinėjusi poreikį atlikti lėšų koregavimą, tvirtinančioji institucija nustato, kad jis nėra galimas, netinkamai pagrįstas ir (arba) reikalinga papildoma informacija ir (ar) paaiškinimai, kreipiasi į atitinkamas institucijas dėl poreikio atlikti lėšų koregavimą patikslinimo ir (arba) papildomos informacijos ir (ar) paaiškinimų pateikimo. Gavusi patikslintą ir (arba) prašomą informaciją apie poreikį atlikti lėšų koregavimą ir (ar) paaiškinimus, tvirtinančioji institucija atlieka veiksmus, nurodytus taisyklių 38 punkte.

40. Įgyvendinančioji institucija, visuotinės dotacijos valdytojas, kai jo vadovas yra asignavimų valdytojas, vadovaujančioji institucija, kai įgyvendinamos veiklos, finansuojamos iš lėšų, skirtų veiksmų programoms administruoti, informuoti apie ES struktūrinę paramą ir ES struktūrinei paramai ir ES struktūrinei paramai viešinti, tuo atveju, kai projekto vykdytoja yra viešoji įstaiga Centrinė projektų valdymo agentūra, per 5 darbo dienas nuo tvirtinančiosios institucijos pritarimo koreguoti lėšas gavimo dienos koreguojamas lėšas pagal kiekvieną koregavimo tipą ir būdą registruoja koreguojamų lėšų formoje (3 priedas), pildomoje vadovaujantis Koreguojamų lėšų formos pildymo instrukcija ( 4 priedas), ir informuoja tvirtinančiąją instituciją apie SFMIS atliktą lėšų koregavimą SFMIS naudojimo taisyklėse nustatyta tvarka.

41. Tvirtinančioji institucija per 3 darbo dienas nuo informacijos apie atliktą lėšų koregavimą gavimo dienos patikrina užpildytą koreguojamų lėšų formą ir, jei nenustato netikslumų ir sutinka dėl koreguojamų lėšų sumos, užbaigia lėšų koregavimą SFMIS naudojimo taisyklėse nustatyta tvarka.

42. Jeigu pagal kompetenciją patikrinusi užpildytą koreguojamų lėšų formą tvirtinančioji institucija nustato netikslumų ir (arba) nesutinka dėl koreguojamų lėšų sumos, grąžina koreguojamų lėšų formą taisyti ją parengusiai institucijai.

43. Jeigu lėšų koregavimas SFMIS buvo užregistruotas klaidingai arba poreikio koreguoti lėšas nebelieka, koregavimą galima anuliuoti, jeigu jis neturi deklaruotinumo EK datos. Lėšų koregavimo anuliavimo veiksmus SFMIS, vadovaudamasi SFMIS naudojimo taisyklių nustatyta tvarka atlieka įgyvendinančioji institucija, visuotinės dotacijos valdytojas, kai jo vadovas yra asignavimų valdytojas, arba vadovaujančioji institucija, kai įgyvendinamos veiklos, finansuojamos iš lėšų, skirtų veiksmų programoms administruoti, informuoti apie ES struktūrinę paramą ir ES struktūrinei paramai viešinti, kai projekto vykdytoja yra viešoji įstaiga Centrinė projektų valdymo agentūra.

IX SKYRIUS

GRĄŽINTINŲ IR GRĄŽINTŲ LĖŠŲ ATASKAITOS RENGIMAS IR TEIKIMAS

44. Grąžintinų ir grąžintų lėšų ataskaitą (toliau – ataskaita) ministerija ir (ar) kita valstybės institucija arba visuotinės dotacijos valdytojas, kurio vadovas yra asignavimų valdytojas, arba vadovaujančioji institucija, kai įgyvendinamos techninės paramos priemonės, rengia atskirai pagal kiekvieną veiksmų programą arba tvirtinančiosios institucijos prašymu pagal kitokį principą. Ataskaita rengiama pagal Grąžintinų ir grąžintų lėšų ataskaitos formą, patvirtintą Lietuvos Respublikos finansų ministro 2010 m. rugsėjo 3 d. įsakymu Nr. 1K-279 „Dėl Grąžintinų ir grąžintų lėšų ataskaitos formos patvirtinimo“.

45. Grąžintinos lėšos į ataskaitą įtraukiamos pagal įsakymo priėmimo arba siūlomų grąžinti lėšų formos patvirtinimo datą ir atskirai pagal kiekvieną grąžintinų lėšų tipą. Atsižvelgiant į lėšų susigrąžinimo etapą, grąžintinos, grąžintos ar nurašytos lėšos nurodomos atitinkamoje ataskaitos skiltyje.

46. Ataskaita pildoma kaupiamuoju principu nuo išlaidų tinkamumo finansuoti laikotarpio pradžios iki atitinkamo ataskaitinio laikotarpio pabaigos.

47. Ataskaitą ministerija ir (ar) kita valstybės institucija arba visuotinės dotacijos valdytojas, kurio vadovas yra asignavimų valdytojas, arba vadovaujančioji institucija, kai įgyvendinamos techninės paramos priemonės, teikia tvirtinančiajai ir mokėjimo institucijoms Veiksmų programų administravimo ir finansavimo taisyklėse nustatytais ir (ar) kitais tvirtinančiosios institucijos nurodytais terminais, o grąžintinų ir grąžintų lėšų ataskaitinio laikotarpio data sutampa su deklaruojamų išlaidų ataskaitinio laikotarpio data.

48. Tais atvejais, kai pagal visas konkrečios ministerijos ir (ar) kitos valstybės institucijos, visuotinės dotacijos valdytojo, kurio vadovas yra asignavimų valdytojas, arba vadovaujančiosios institucijos, kai įgyvendinamos techninės paramos priemonės, administruojamas atitinkamos veiksmų programos priemones nuo išlaidų tinkamumo finansuoti laikotarpio pradžios iki atitinkamo ataskaitinio laikotarpio pabaigos nebuvo grąžintinų, grąžintų ar nurašytų 2007–2013 metų ES struktūrinės paramos lėšų, ataskaita nepildoma ir neteikiama, o tvirtinančioji institucija apie tai informuojama raštu.

49. Įdiegus atitinkamas SFMIS funkcines galimybes, ataskaitos tvirtinančiajai ir mokėjimo institucijoms teikiamos tik per SFMIS, vadovaujantis SFMIS naudojimo taisyklėse nustatyta tvarka.

X SKYRIUS

BAIGIAMOSIOS NUOSTATOS

50. Visa informacija apie grąžintinas, grąžintas ir koreguojamas lėšas kartu su taisyklėse nustatytų lėšų administravimo veiksmų atlikimo pagrindimo dokumentais turi būti registruojama SFMIS, o siūlomų grąžinti lėšų forma ir (arba) koreguojamų lėšų forma teikiamos per SFMIS, vadovaujantis SFMIS naudojimo taisyklių nuostatomis. Jeigu sutrinka (neveikia) SFMIS, siūlomų grąžinti lėšų forma ir (arba) koreguojamų lėšų forma taisyklėse nustatyta tvarka teikiamos raštu atitinkamai institucijai.

51. Institucijos privalo užtikrinti, kad ataskaitos ir informacija apie grąžintinas, grąžintas ir koreguojamas lėšas, taip pat visi su tuo susiję dokumentai būtų prieinami EK, Europos Audito Rūmų, Lietuvos Respublikos valstybės kontrolės, tvirtinančiosios institucijos, kitų institucijų, turinčių teisę audituoti ir kontroliuoti ES fondų lėšų panaudojimą, įgaliotiems asmenims ir, užbaigus įgyvendinti veiksmų programas, saugomi 3 metus.

__________________

2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių

2 priedas

SIŪLOMŲ GRĄŽINTI LĖŠŲ FORMOS PILDYMO INSTRUKCIJA

I SKYRIUS

BENDROSIOS NUOSTATOS

1.	Siūlomų grąžinti lėšų formos pildymo instrukcija (toliau – instrukcija) nustato siūlomų grąžinti lėšų formos pildymo taisykles, kuriomis turi vadovautis įgyvendinančiosios institucijos, visuotinių dotacijų valdytojai, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda Lietuvos Respublikos finansų ministerijos Valstybės iždo departamentas (toliau – Valstybės iždo departamentas), vadovaujančioji institucija, kai įgyvendinamos visuotinių dotacijų priemonės, kai projektui skirto finansavimo lėšas projekto vykdytojui perveda visuotinės dotacijos valdytojas, ir finansų inžinerijos priemonės, taip pat kai įgyvendinamos veiklos, finansuojamos iš 2007–2013 m. Europos Sąjungos (toliau – ES) techninės paramos lėšų, skirtų veiksmų programoms administruoti, informuoti apie ES struktūrinę paramą ir ES struktūrinei paramai viešinti, kai projekto vykdytoja yra viešoji įstaiga Centrinė projektų valdymo agentūra (toliau kartu – institucijos), atlikdamos 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklėse, patvirtintose Lietuvos Respublikos finansų ministro 2010 m. birželio 4 d. įsakymu Nr. 1K-184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“ (toliau – taisyklės), nurodytus veiksmus ir pildydami siūlomų grąžinti lėšų formą.

2.	Siūlomų grąžinti lėšų forma rengiama vadovaujantis taisyklių nuostatomis.

3.	Siūlomų grąžinti lėšų forma pildoma naudojantis ES struktūrinės paramos kompiuterine informacine valdymo ir priežiūros sistema (toliau – SFMIS), vadovaujantis Europos Sąjungos struktūrinės paramos kompiuterinės informacinės valdymo ir priežiūros sistemos naudojimo taisyklėmis (2007–2013 metų laikotarpiui), patvirtintomis Lietuvos Respublikos finansų ministro 2008 m. spalio 16 d. įsakymu Nr. 1K-324 „Dėl Europos Sąjungos struktūrinės paramos kompiuterinės informacinės valdymo ir priežiūros sistemos naudojimo taisyklių (2007–2013 metų laikotarpiui) patvirtinimo“ (toliau – SFMIS naudojimo taisyklės). Jeigu sutrinka (neveikia) SFMIS, esant nenugalimos jėgos arba kitoms aplinkybėms, siūlomų grąžinti lėšų forma pildoma naudojantis kitomis atitinkamomis kompiuterinėmis programomis. Išnykus nenugalimos jėgos arba kitoms aplinkybėms, siūlomos grąžinti lėšos nedelsiant registruojamos SFMIS. Tais atvejais, kai SFMIS funkcinės galimybės nepakankamos ar laikinai neužtikrinamos, institucijos teisės aktuose nustatytą informaciją siūlomų grąžinti lėšų formoje turi užpildyti rankiniu būdu.

4.	Užpildyta siūlomų grąžinti lėšų forma turi būti atspausdinama ir pasirašoma:

4.1.	įgyvendinančiosios institucijos arba visuotinės dotacijos valdytojo, kai projektui skirto finansavimo lėšas projekto vykdytojui perveda Valstybės iždo departamentas, vadovo ar jo įgalioto asmens ir vyriausiojo buhalterio (buhalterio) ar kito įgyvendinančiosios institucijos arba visuotinės dotacijos valdytojo, kai projektui skirto finansavimo lėšas projekto vykdytojui perveda Valstybės iždo departamentas, vadovo įgalioto asmens;

4.2.	vadovaujančiosios institucijos vadovo ar jo įgalioto asmens, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda visuotinės dotacijos valdytojas, ir finansų inžinerijos priemonės, taip pat kai įgyvendinamos veiklos, finansuojamos iš 2007–2013 m. ES techninės paramos lėšų, skirtų veiksmų programoms administruoti, informuoti apie ES struktūrinę paramą ir ES struktūrinei paramai viešinti, kai projekto vykdytoja yra viešoji įstaiga Centrinė projektų valdymo agentūra.

II SKYRIUS

SIŪLOMŲ GRĄŽINTI LĖŠŲ FORMOS PILDYMAS

5.	Siūlomų grąžinti lėšų forma pildoma konkretaus iš ES fondų lėšų bendrai finansuojamo projekto arba visuotinės dotacijos priemonės finansavimo ir administravimo sutarties, kuri SFMIS yra įregistruota kaip projektas, arba finansų inžinerijos projekto (toliau – projektas) siūlomoms grąžinti ES fondų ir (ar) Lietuvos Respublikos valstybės biudžeto lėšoms (toliau – lėšos) pagal institucijos teikiamą siūlymą arba visuotinės dotacijos valdytojui (jeigu jo vadovas yra asignavimų valdytojas) nutarus priimti sprendimą dėl lėšų susigrąžinimo (toliau – sprendimas). Jeigu siūlomos grąžinti lėšos apima kelis grąžintinų lėšų tipus, grąžinimo būdus, susiejimo su pažeidimu požymius ar išlaidų, dėl kurių nustatomos grąžintinos lėšos, deklaravimo Europos Komisijai (toliau – EK) požymius, pildoma tiek siūlomų grąžinti lėšų formų, kiek yra grąžintinų lėšų tipų, grąžinimo būdų ar požymių.

6.	Bendra informacija apie siūlomas grąžinti lėšas pildoma taip:

Pildomo lauko pavadinimas	Pildymo instrukcija
Projekto kodas	Nurodomas projekto kodas pagal projekto finansavimo ir administravimo sutartį arba projekto kodas, SFMIS suteiktas finansų inžinerijos projektui, arba projekto kodas, SFMIS kaip projektui suteiktas visuotinės dotacijos priemonei, kai projektui skirto finansavimo lėšas projekto vykdytojui perveda visuotinės dotacijos valdytojas. Projekto kodas suteikiamas vadovaujantis Paraiškų dėl projektų finansavimo registravimo numerių ir kodų suteikimo taisyklėmis, patvirtintomis Lietuvos Respublikos finansų ministro 2008 m. vasario 20 d. įsakymu Nr. 1K-066 „Dėl projektų administravimo ir finansavimo taisyklių įgyvendinimo“ .
Projekto vykdytojo pavadinimas	Nurodomas projekto vykdytojo, finansų inžinerijos projekto vykdytojo arba visuotinės dotacijos valdytojo, kai projektui skirto finansavimo lėšas projekto vykdytojui perveda visuotinės dotacijos valdytojas (toliau – projekto vykdytojas), pavadinimas, nurodytas projekto finansavimo ir administravimo sutartyje, finansų inžinerijos priemonių įgyvendinimo ir finansavimo sutartyje arba visuotinės dotacijos priemonės finansavimo ir administravimo sutartyje (toliau – sutartis).
Projekto vykdytojo kodas	Nurodomas projekto vykdytojo kodas pagal galiojantį juridinio asmens registravimo pažymėjimą. Kai projekto vykdytojas yra užsienio juridinis asmuo, neįregistruotas Mokesčių mokėtojų registre, kodas nurodomas vadovaujantis SFMIS naudojimo taisyklėmis.
Projekto vykdytojo ir partnerio (-ių) lėšų šaltinis	Nurodomas projekto vykdytojo ir partnerio (-ių) lėšų šaltinis tuo atveju, jeigu pagal sutartį yra numatytos projekto vykdytojo ir partnerio (-ių) lėšos. Jeigu sutartyje projekto vykdytojo ir partnerio (-ių) lėšų nėra numatyta, šis laukas nepildomas.
Grąžinimo būdas	Nurodomas lėšų grąžinimo būdas pagal tai, ar lėšos yra susigrąžinamos įskaitant jas su mokėjimo prašymu, ar pervedant lėšas į atitinkamą kredito įstaigos sąskaitą.
Grąžintinų lėšų tipas	Nurodomas grąžintinų lėšų tipas pagal pateiktą sąrašą. Vienoje formoje gali būti pažymėtas tik vienas tipas:  „Grąžinimas“ – pagal projekto biudžeto išlaidų eilutes išmokėtos projekto lėšos, kurias projekto vykdytojas turės grąžinti pagal sprendimą, kuris priimamas vadovaujantis Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių patvirtinimo“ (toliau – Finansinės paramos grąžinimo į valstybės biudžetą taisyklės), ir (arba) Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“ (toliau – PAFT), ir (arba) Techninės paramos administravimo ir finansavimo taisyklių, patvirtintų Lietuvos Respublikos Vyriausybės 2008 m. liepos 23 d. nutarimu Nr. 780 „Dėl Techninės paramos administravimo ir finansavimo taisyklių patvirtinimo“, ir (arba) Finansų inžinerijos priemonių administravimo ir finansavimo taisyklių, patvirtintų Lietuvos Respublikos finansų ministro 2008 m. spalio 24 d. įsakymu Nr. 1K-334 „Dėl Finansų inžinerijos priemonių administravimo ir finansavimo taisyklių patvirtinimo“, ir (arba) Visuotinių dotacijų priemonių administravimo ir finansavimo taisyklių, patvirtintų Lietuvos Respublikos finansų ministro 2008 m. spalio 31 d. įsakymu Nr. 1K-349 „Dėl Visuotinių dotacijų priemonių administravimo ir finansavimo taisyklių patvirtinimo“ (toliau – Visuotinių dotacijų priemonių administravimo ir finansavimo taisyklės), nuostatomis, išskyrus avanso grąžinimą. Grąžinimas registruojamas pagal visus sutartyje numatytus projekto finansavimo šaltinius, atsižvelgiant į sutartyje nustatytą skirto finansavimo iš ES fondų ir Lietuvos Respublikos valstybės biudžeto lėšų intensyvumą proporcingai sutartyje numatytiems projekto finansavimo šaltiniams. Pagrįstais atvejais lėšų grąžinimą galima registruoti ne pagal visus sutartyje numatytus projekto finansavimo šaltinius ir (arba) neatsižvelgiant į sutartyje nustatytą skirto finansavimo intensyvumą, prieš tai gavus tvirtinančiosios institucijos pritarimą. Įgyvendinant finansų inžinerijos priemones grąžinimas registruojamas pagal visus projekto finansavimo šaltinius, nurodytus finansų inžinerijos priemonių įgyvendinimo ir finansavimo sutartyse ir (arba) priemonių aprašymuose. Kai grąžintinos lėšos yra susijusios su: 1) jau deklaruotomis EK išlaidomis, jos pripažįstamos deklaruotinomis EK, kai yra susigrąžinamos; 2) dar nedeklaruotomis EK išlaidomis, jos pripažįstamos deklaruotinomis EK, kai priimamas sprendimas, nelaukiant faktinio lėšų susigrąžinimo iš projekto vykdytojo; 3) nepripažintomis deklaruotinomis EK išlaidomis pagal PAFT 143 punktą, kurios dėl tam tikrų aplinkybių nebus pripažintos deklaruotinomis, tokios grąžintinos lėšos nėra pripažįstamos deklaruotinomis EK.  „Avanso grąžinimas“ – projekto vykdytojui avansu išmokėtų lėšų grąžinimas. Avanso grąžinimas registruojamas pagal tuos skirto finansavimo šaltinius, pagal kuriuos buvo išmokėtas. Šios lėšos nėra pripažįstamos deklaruotinomis EK. Šis grąžintinų lėšų tipas netaikomas finansų inžinerijos priemonėms.  „Delspinigiai“ – už kiekvieną pavėluotą grąžinti lėšas dieną susikaupusios lėšos, projekto vykdytojui laiku nesugrąžinus sprendime nurodytos lėšų sumos, išskyrus delspinigius nuo laiku negrąžinto avanso, panaikintų lėšų ir (arba) grąžintinų lėšų, susijusių su nedeklaruotinomis ir (ar) nedeklaruotomis EK išlaidomis ir (ar) kitomis lėšomis. Delspinigių dydį nustato finansų ministras kiekvienam metų ketvirčiui, atsižvelgdamas į vidutinį praėjusio kalendorinio ketvirčio aukciono būdu išleistų Lietuvos Respublikos valstybės iždo vekselių metinės palūkanų normos svertinį vidurkį. Delspinigių dydis nustatomas minėtą palūkanų normą padidinus 10 procentinių punktų. Jis skelbiamas Teisės aktų registre. Delspinigiai registruojami pagal tuos skirto finansavimo šaltinius, pagal kuriuos buvo pavėluotai grąžintos lėšos. Šios lėšos pripažįstamos deklaruotinomis EK, kai yra susigrąžinamos.  „Palūkanos“ – lėšos, kurios yra susikaupusios projekto vykdytojo projektui skirto finansavimo lėšoms atidarytoje atskiroje kredito įstaigos sąskaitoje nuo šioje sąskaitoje laikomų lėšų, gautų pagal sąskaitų apmokėjimo būdą, ir (arba) nuo gauto avanso ir kurios, vadovaujantis PAFT 142.4 papunkčiu ir 150 punktu, naudojamos apmokant projekto vykdytojo mokėjimo prašymą vietoj Lietuvos Respublikos valstybės biudžeto lėšų, skirtų projektui bendrai finansuoti, dalies. Palūkanos registruojamos siūlomų grąžinti lėšų formos: – 5 lauke „Lietuvos Respublikos valstybės biudžeto lėšos (programos, finansuojamos iš valstybės biudžeto, finansavimo šaltinio kodas)“ nurodant bendrą sumą, susikaupusią nuo ES fondų ir Lietuvos Respublikos valstybės biudžeto lėšų; – 6 lauke „Pagrindimas“ nurodomas 5 lauke „Lietuvos Respublikos valstybės biudžeto lėšos (programos, finansuojamos iš valstybės biudžeto, finansavimo šaltinio kodas)“ įregistruotos bendros sumos išskaidymas pagal ES fondų ir (ar) Lietuvos Respublikos valstybės biudžeto lėšų šaltinius, nuo kurių ši palūkanų suma buvo sukaupta. Taikant šį tipą, turi būti pasirenkamas grąžinimo būdas „Įskaitymas su mokėjimo prašymu“. Šios lėšos atskirai nėra pripažįstamos deklaruotinomis EK (pripažįstama bendra mokėjimo prašyme deklaruojamų išlaidų suma). Šis grąžintinų lėšų tipas netaikomas visuotinių dotacijų, kai projektui skirto finansavimo lėšas projekto vykdytojui perveda visuotinės dotacijos valdytojas, ir finansų inžinerijos priemonėms.  „Palūkanos, pervedamos iždui“: – palūkanos, kurios yra susikaupusios projekto vykdytojo projektui skirto finansavimo lėšoms atidarytoje atskiroje kredito įstaigos sąskaitoje nuo šioje sąskaitoje laikomų lėšų, gautų pagal sąskaitų apmokėjimo būdą, ir (arba) nuo gauto avanso ir kurios, vadovaujantis PAFT 142.4 papunkčiu ir 150 punktu ir Visuotinių dotacijų priemonių administravimo ir finansavimo taisyklėmis, turi būti pervedamos į Lietuvos Respublikos valstybės iždo sąskaitą; – palūkanos, pervedamos į Lietuvos Respublikos valstybės iždo sąskaitą, kai vadovaujantis Finansinės paramos grąžinimo į valstybės biudžetą taisyklėmis yra priimtas sprendimas grąžintiną sumą grąžinti dalimis mokant palūkanas; – delspinigiai už kiekvieną pavėluotą grąžinti projekto vykdytojui avansu išmokėtas lėšas, panaikintas lėšas arba kitas grąžintinas lėšas, susijusias su nedeklaruotinomis ir (ar) nedeklaruotomis EK išlaidomis ir (ar) kitomis lėšomis, dieną; – palūkanos, kai teikiama neteisėta ar netinkamai taikoma valstybės pagalba. Palūkanos, mokamos, kai teikiama neteisėta ar netinkamai taikoma valstybės pagalba, apskaičiuojamos taikant EK ES oficialiajame leidinyje ar internete paskelbtas orientacines arba diskonto normas. Ši nuostata netaikoma, kai įgyvendinamos visuotinių dotacijų, kai projektui skirto finansavimo lėšas projekto vykdytojui perveda visuotinės dotacijos valdytojas, priemonės. Palūkanos, pervedamos iždui, registruojamos išskaidant jas pagal ES fondų ir (ar) Lietuvos Respublikos valstybės biudžeto lėšų, skirtų veiksmų programų prioritetų įgyvendinimo priemonėms finansuoti, šaltinius, nuo kurių buvo sukauptos. Taikant šį tipą, turi būti pasirenkamas grąžinimo būdas „Lėšų pervedimas“. Šios lėšos nėra pripažįstamos deklaruotinomis EK ir nėra traukiamos į institucijų teikiamas išlaidų deklaracijas. Šis grąžintinų lėšų tipas netaikomas finansų inžinerijos priemonėms.  „Pajamos“ – projekto vykdytojo grąžinamos gautos grynosios pajamos, nurodytos: 1) 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999 (OL 2006 L 210, p. 25), su pakeitimais, padarytais 2013 m. gruodžio 11 d. Europos Parlamento ir Tarybos reglamentu (ES) Nr. 1298/2013 (OL 2013 L 347, p.256) (toliau – Reglamentas (EB) Nr. 1083/2006), 55 straipsnio 2 dalyje, kai nustatoma, kad projekto įgyvendinimo pabaigoje atsižvelgta ne į visas planuojamas gauti grynąsias pajamas ir projektui įgyvendinti buvo išmokėta per didelė finansavimo suma; 2) Reglamento (EB) Nr. 1083/2006 55 straipsnio 3 dalyje, t. y. įgyvendinant projektą ir per 5 metus po projekto pabaigos gautos grynosios pajamos, kurių iš anksto neįmanoma objektyviai apskaičiuoti; 3) Reglamento (EB) Nr. 1083/2006 55 straipsnio 4 dalyje, tuo atveju, kai pasibaigus projektui nustatoma, kad įgyvendinant projektą ir per 5 metus po projekto užbaigimo, tačiau ne vėliau, nei pateikiami veiksmų programos dokumentai, nurodyti Reglamento (EB) Nr. 1083/2006 89 straipsnio 1 dalies a punkte, buvo gauta arba planuojama gauti grynųjų pajamų, į kurias nebuvo atsižvelgta pagal Reglamento (EB) Nr. 1083/2006 55 straipsnio 2 ir 3 dalis; 4) Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių, patvirtintų Lietuvos Respublikos Vyriausybės 2007 m. spalio 31 d. nutarimu Nr. 1179 „Dėl Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių patvirtinimo“ (toliau – Išlaidų atitikties taisyklės), 182 punkte, kai bendrai finansuojamų iš Europos socialinio fondo (toliau – ESF) lėšų projektų gautos pajamos viršija projekto vykdytojo nuosavo įnašo sumą. Grynosios pajamos registruojamos: 1) pagal visus sutartyje numatytus projekto finansavimo šaltinius, atsižvelgiant į sutartyje nustatytą skirto finansavimo iš ES fondų ir Lietuvos Respublikos valstybės biudžeto lėšų intensyvumą proporcingai sutartyje numatytiems projekto finansavimo šaltiniams, kai vykdomi bendrai finansuojami iš Europos regioninės plėtros fondo (toliau – ERPF) arba Sanglaudos fondo (toliau – SF) lėšų projektai. Pagrįstais atvejais lėšų grąžinimą galima registruoti ne pagal visus sutartyje numatytus projekto finansavimo šaltinius ir (arba) neatsižvelgiant į sutartyje nustatytą skirto finansavimo intensyvumą, prieš tai gavus tvirtinančiosios institucijos pritarimą; 2) pagal ES fondų lėšų ir Lietuvos Respublikos valstybės biudžeto lėšų finansavimo šaltinius, paskirstant grąžintinų pajamų sumą proporcingai tarp šių dviejų šaltinių, atsižvelgiant į pagal sutartį skirtų ES fondų ir Lietuvos Respublikos valstybės biudžeto lėšų santykį, kai vykdomi bendrai finansuojami iš ESF lėšų projektai. Šios lėšos pripažįstamos deklaruotinomis EK priėmus sprendimą, nelaukiant faktinio lėšų susigrąžinimo iš projekto vykdytojo. Šis grąžintinų lėšų tipas netaikomas: 1) visuotinės dotacijos priemonėms, kai projektui skirto finansavimo lėšas projekto vykdytojui perveda visuotinės dotacijos valdytojas, 2) finansų inžinerijos priemonėms, 3) projektams, kuriems teikiama valstybės pagalba, 4) projektams, bendrai finansuojamiems iš ERPF ir SF, kurių bendra vertė neviršija 1 mln. eurų.  „Panaikintos lėšos“ – išmokėtos projekto lėšos, kurias dėl sutarties nuostatų nesilaikymo ir (ar) nustačius pažeidimą, ir (ar) nutraukus sutartį, ir (ar) pagal Reglamento (EB) Nr. 1083/2006 41 straipsnio 3 dalį EK atsisakius didelės apimties projektui (-ams) skirti finansavimą ar finansuoti dalį projekto arba kitais pagrįstais atvejais projekto vykdytojas turės grąžinti pagal sprendimą ir kurios nedelsiant (tai yra nelaukiant faktinio lėšų susigrąžinimo iš projekto vykdytojo) atimamos iš kitoje teikiamoje išlaidų deklaracijoje nurodytų pripažintų deklaruotinomis EK išlaidų. Panaikintos lėšos registruojamos pagal visus sutartyje numatytus projekto finansavimo šaltinius, atsižvelgiant į sutartyje nustatytą skirto finansavimo iš ES fondų ir Lietuvos Respublikos valstybės biudžeto lėšų intensyvumą proporcingai sutartyje numatytiems projekto finansavimo šaltiniams. Šis tipas gali būti taikomas, jeigu tokį grąžintinų lėšų tipą taikyti nurodo vadovaujančioji institucija. Šios lėšos visais atvejais pripažįstamos deklaruotinomis EK, kai priimamas sprendimas nelaukiant faktinio lėšų susigrąžinimo iš projekto vykdytojo.
Grąžintinų lėšų sąsaja su pažeidimu	Pažymima, ar siūlomos grąžinti lėšos yra susijusios su pažeidimu. Gali būti pažymėtas tik vienas variantas. Tuo atveju, jeigu siūlomos grąžinti lėšos yra susijusios su nustatytu pažeidimu, turi būti nurodomas pažeidimo unikalus kodas. Nustatyto pažeidimo unikalaus kodo suteikimo tvarka nurodyta Pranešimo apie pažeidimą formos pildymo instrukcijos, patvirtintos Lietuvos Respublikos finansų ministro 2009 m. gegužės 29 d. įsakymu Nr. 1K-173 „Dėl Metodinių pažeidimų tyrimo ir nustatymo rekomendacijų patvirtinimo“, lentelės 1.5 eilutėje.
Išlaidų, dėl kurių nustatomos grąžintinos lėšos, deklaravimo EK požymis	Pažymima, ar siūlomos grąžinti lėšos susijusios su (ne)deklaruotomis EK išlaidomis. Visais atvejais, išskyrus grąžintinų lėšų tipus „Grąžinimas“, „Panaikintos lėšos“, pasirenkamas išlaidų deklaravimo EK požymis „Nedeklaruotos EK“. Požymis „Deklaruotos EK“ suteikiamas, kai išlaidos, dėl kurių nustatomos siūlomos grąžinti lėšos, turi deklaravimo EK datą. Gali būti pažymėtas tik vienas variantas.

7.	Siūlomų grąžinti lėšų formos lentelė pagal kiekvieną grąžintinų lėšų tipą pildoma taip:

Pildomo lauko pavadinimas	Pildomo lauko eilės numeris	Pildymo instrukcija
Projekto biudžeto išlaidų eilutės numeris ir pavadinimas	1	Nurodomas projekto biudžeto išlaidų eilutės, pagal kurią yra nustatytos siūlomos grąžinti lėšos, numeris ir pavadinimas pagal sutartį. Įgyvendinant finansų inžinerijos priemones nurodomi SFMIS esantys duomenys. Tuo atveju, kai siūlomos grąžinti lėšos yra nustatytos pagal kelias projekto biudžeto išlaidų eilutes, siūlomos grąžinti lėšos turi būti įvedamos pagal kiekvieną projekto biudžeto išlaidų eilutę atskirai. Pildoma, jeigu pasirenkamas grąžintinų lėšų tipas „Grąžinimas“, „Panaikintos lėšos“.
Veiklos Nr.	2	Nurodomas projekto veiklos numeris pagal sutartį, jeigu projekto biudžeto išlaidų eilutė yra skaidoma pagal veiklas. Įgyvendinant finansų inžinerijos priemones nurodomi SFMIS esantys duomenys. Tuo atveju, kai siūlomos grąžinti lėšos yra nustatytos pagal tos pačios projekto biudžeto eilutės skirtingas veiklas, siūlomos grąžinti lėšos įvedamos pagal kiekvieną veiklą atskirai. Pildoma, jeigu pasirenkamas grąžintinų lėšų tipas „Grąžinimas“, „Panaikintos lėšos“.
Bendra netinkamų finansuoti išlaidų suma, Eur	3	Nurodoma bendra netinkamų finansuoti projekto išlaidų suma eurais, tenkanti tik 1 lauke nurodytai projekto biudžeto išlaidų eilutei, jeigu projekto biudžeto išlaidų eilutė yra nurodoma, ir 2 lauke nurodytai veiklai, jeigu projekto biudžeto išlaidų eilutė yra skaidoma pagal veiklas. Pildoma, jeigu pasirenkamas grąžintinų lėšų tipas „Grąžinimas“, „Panaikintos lėšos“, „Pajamos“.
Grąžintinos projektui skirto finansavimo lėšos pagal projektui skirto finansavimo šaltinius, Eur	ES fondo lėšos (programos, finansuojamos iš valstybės biudžeto, finansavimo šaltinio kodas)	4	Nurodoma siūlomų grąžinti projektui skirto finansavimo lėšų iš ES fondo lėšų dalis eurais, apskaičiuota pagal sutartyje numatytą finansavimo intensyvumą (netaikoma, kai grąžintinų lėšų tipas yra „Palūkanos“, žr. instrukcijos 6 punktą). Įgyvendinant finansų inžinerijos priemones skirto finansavimo iš ES fondo lėšų dalis apskaičiuojama vadovaujantis SFMIS duomenimis. Skliaustuose turi būti įrašomas programos, finansuojamos iš valstybės biudžeto, finansavimo šaltinio kodas. Netaikoma techninės paramos priemonių lėšoms, skirtoms veiksmų programoms administruoti ir viešinti.

Lietuvos Respublikos valstybės biudžeto lėšos (programos, finansuojamos iš valstybės biudžeto, finansavimo šaltinio kodas)	5	Nurodoma siūlomų grąžinti projektui skirto finansavimo lėšų iš Lietuvos Respublikos valstybės biudžeto lėšų dalis eurais, apskaičiuota pagal sutartyje numatytą finansavimo intensyvumą. Kai grąžintinų lėšų tipas „Palūkanos“, siūlomos grąžinti lėšos registruojamos vadovaujantis instrukcijos 6 punktu. Įgyvendinant finansų inžinerijos priemones skirto finansavimo iš Lietuvos Respublikos valstybės biudžeto lėšų dalis apskaičiuojama vadovaujantis SFMIS duomenimis. Skliaustuose turi būti įrašomas programos, finansuojamos iš valstybės biudžeto, finansavimo šaltinio kodas. Netaikoma techninės paramos priemonių lėšoms, skirtoms veiksmų programoms administruoti ir viešinti.
Pagrindimas	6	Nurodoma: – lėšų grąžinimo priežastis (pvz., laiku nepradėtos įgyvendinti veiklos ir grąžinamas nepanaudotas avansas, nustatytas pažeidimas ir kt.); – jei grąžintinų lėšų tipas „Grąžinimas“, „Panaikintos lėšos“, mokėjimo prašymo ir jo dalies, su kuria buvo apmokėtos išlaidos, dėl kurių siūlomos grąžinti lėšos, numeris, apmokėjimo, deklaruotinumo EK ir deklaravimo EK datos; – jei grąžintinų lėšų tipas „Avanso grąžinimas“, mokėjimo prašymo ir jo dalies, su kuria buvo apmokėtos išlaidos, dėl kurių siūlomos grąžinti lėšos, numeris ir apmokėjimo data; – jei lėšos grąžinamos dėl pažeidimo, kuris susijęs su neteisėta ar netinkamai taikoma valstybės pagalba, nurodoma informacija apie tai; – jei grąžintinų lėšų tipas „Palūkanos“, tai pateikiamas 5 lauke „Lietuvos Respublikos valstybės biudžeto lėšos (valstybės biudžeto programos kodas)“ įregistruotos bendros sumos išskaidymas pagal ES fondų ir (ar) Lietuvos Respublikos valstybės biudžeto lėšų, skirtų veiksmų programų prioritetų įgyvendinimo priemonėms finansuoti, šaltinius, nuo kurių šios palūkanos buvo sukauptos; – jei grąžintinų lėšų tipas „Palūkanos, pervedamos iždui“, tai nurodoma šių siūlomų grąžinti lėšų rūšis, atsižvelgiant į 6 punkto lentelės lauke „Grąžintinų lėšų tipas: Palūkanos, pervedamos iždui“ pateiktą informaciją (pvz., palūkanos, susikaupusios kredito įstaigos sąskaitoje, palūkanos, kai teikiama neteisėta ar netinkamai taikoma valstybės pagalba, panaikintų lėšų delspinigiai ir kt.); – jei grąžintinų lėšų tipas „Pajamos“, tai nurodoma, pagal kurią Reglamento (EB) Nr. 1083/2006 55 straipsnio dalį arba Išlaidų atitikties taisyklių punktą grąžinamos projekto vykdytojo gautos grynosios pajamos, atsižvelgiant į 6 punkto lentelės lauke „Grąžintinų lėšų tipas: Pajamos“ pateiktą informaciją; – jei siūlomos grąžinti didelės apimties projektų lėšos, kai pagal Reglamento (EB) Nr. 1083/2006 41 straipsnio 3 dalį EK atsisako didelės apimties projektui (-ams) skirti finansavimą ar finansuoti dalį projekto, nurodoma sprendimo priėmimo EK data, numeris ir rašto, su kuriuo institucijoje gautas EK sprendimas, data ir numeris, tikslinamos sumos pagal sprendimą; – jei siūlomos grąžinti lėšos pagal grąžintinų lėšų tipą „Grąžinimas“ registruojamos ne pagal visus sutartyje numatytus projekto finansavimo šaltinius, nurodomas dokumentas, kuriame pateikiamas tvirtinančiosios institucijos pritarimas, įrašomas šio dokumento numeris (jei taikoma) ir data.
Funkcinė klasifikacija	Nurodomas siūlomų grąžinti lėšų funkcinės klasifikacijos kodas, kuris buvo įrašytas mokėjimo paraiškoje valstybės iždui prašant apmokėti išlaidas. Netaikoma techninės paramos priemonių lėšoms, skirtoms veiksmų programoms administruoti ir viešinti. Įgyvendinant finansų inžinerijos priemones siūlomų grąžinti lėšų funkcinės klasifikacijos kodas nurodomas vadovaujantis SFMIS duomenimis. Pildoma, jeigu pasirenkamas grąžintinų lėšų tipas „Grąžinimas“, „Avanso grąžinimas“, „Panaikintos lėšos“.
Ekonominė klasifikacija	Nurodomas siūlomų grąžinti lėšų ekonominės klasifikacijos kodas, kuris buvo įrašytas mokėjimo paraiškoje valstybės iždui prašant apmokėti išlaidas. Netaikoma techninės paramos priemonių lėšoms, skirtoms veiksmų programoms administruoti ir viešinti. Įgyvendinant finansų inžinerijos priemones siūlomų grąžinti lėšų ekonominės klasifikacijos kodas nurodomas vadovaujantis SFMIS duomenimis. Tuo atveju, jeigu siūlomoms grąžinti lėšoms negali būti skirta projekto biudžeto eilutė ir 1 laukas „Projekto biudžeto išlaidų eilutės numeris ir pavadinimas“ nepildomas, tai ir šis laukas nepildomas, išskyrus atvejus, jeigu pasirenkamas grąžintinų lėšų tipas „Avanso grąžinimas“. Pildoma, jeigu pasirenkamas grąžintinų lėšų tipas „Grąžinimas“, „Avanso grąžinimas“, „Panaikintos lėšos“.

____________________

2007–2013 metų Europos Sąjungos struktūrinės paramos grąžintinų ir grąžintų lėšų administravimo

ir grąžintinų ir grąžintų lėšų ataskaitos rengimo

taisyklių

4 priedas

KOREGUOJAMŲ LĖŠŲ FORMOS PILDYMO INSTRUKCIJA

I. SKYRIUS

BENDROSIOS NUOSTATOS

1.	Koreguojamų lėšų formos pildymo instrukcija (toliau – instrukcija) nustato koreguojamų lėšų formos pildymo taisykles, kuriomis turi vadovautis įgyvendinančiosios institucijos, visuotinių dotacijų valdytojai, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda Lietuvos Respublikos finansų ministerijos Valstybės iždo departamentas (toliau – Valstybės iždo departamentas), vadovaujančioji institucija, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda visuotinės dotacijos valdytojas, ir finansų inžinerijos priemonės, ir tuo atveju, kai įgyvendinamos veiklos, finansuojamos iš 2007–2013 m. Europos Sąjungos (toliau – ES) techninės paramos lėšų, skirtų veiksmų programoms administruoti, informuoti apie ES struktūrinę paramą ir ES struktūrinei paramai viešinti, kai projekto vykdytoja yra viešoji įstaiga Centrinė projektų valdymo agentūra (toliau kartu – institucijos), atlikdami 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklėse, patvirtintose Lietuvos Respublikos finansų ministro 2010 m. birželio 4 d. įsakymu Nr. 1K-184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“ (toliau – taisyklės) nurodytus veiksmus ir pildydami koreguojamų lėšų formą.

2.	Koreguojamų lėšų forma pildoma vadovaujantis taisyklių nuostatomis ir naudojantis Europos Sąjungos struktūrinės paramos kompiuterine informacine valdymo ir priežiūros sistema (toliau – SFMIS), vadovaujantis Europos Sąjungos struktūrinės paramos kompiuterinės informacinės valdymo ir priežiūros sistemos naudojimo taisyklių (2007–2013 metų laikotarpiui), patvirtintų Lietuvos Respublikos finansų ministro 2008 m. spalio 16 d. įsakymu Nr. 1K-324 „Dėl Europos Sąjungos struktūrinės paramos kompiuterinės informacinės valdymo ir priežiūros sistemos naudojimo taisyklių (2007–2013 metų laikotarpiui) patvirtinimo“ (toliau – SFMIS naudojimo taisyklės), nuostatomis. Jeigu sutrinka (neveikia) SFMIS, esant nenugalimos jėgos arba kitoms aplinkybėms, koreguojamų lėšų forma pildoma naudojantis kitomis atitinkamomis kompiuterinėmis programomis. Išnykus nenugalimos jėgos arba kitoms aplinkybėms, koreguojamos lėšos nedelsiant registruojamos SFMIS.

3.	Užpildyta koreguojamų lėšų forma turi būti atspausdinama ir pasirašoma:

3.1. įgyvendinančiosios institucijos, visuotinių dotacijų valdytojo, kai projektui skirto finansavimo lėšas projekto vykdytojui perveda Valstybės iždo departamentas, vadovo ar jo įgalioto asmens ir vyriausiojo buhalterio (buhalterio) ar kito įgyvendinančiosios institucijos, visuotinių dotacijų valdytojo, kai projektui skirto finansavimo lėšas projekto vykdytojui perveda Valstybės iždo departamentas, vadovo įgalioto asmens;

3.2. vadovaujančiosios institucijos vadovo ar jo įgalioto asmens, kai įgyvendinamos visuotinių dotacijų priemonės, tuo atveju, kai projektui skirto finansavimo lėšas projekto vykdytojui perveda visuotinės dotacijos valdytojas, ir finansų inžinerijos priemonės, taip pat kai įgyvendinamos veiklos, finansuojamos iš techninės paramos priemonių lėšų, skirtų veiksmų programoms administruoti, informuoti apie ES struktūrinę paramą ir ES struktūrinei paramai viešinti, kai projekto vykdytoja yra viešoji įstaiga Centrinė projektų valdymo agentūra.

II. SKYRIUS

KOREGUOJAMŲ LĖŠŲ FORMOS PILDYMAS

4.	Koreguojamų lėšų forma pildoma, kai siūloma koreguoti konkretaus iš ES fondų lėšų bendrai finansuojamo projekto arba visuotinės dotacijos priemonės finansavimo ir administravimo sutarties, kuri SFMIS yra įregistruota kaip projektas, arba finansų inžinerijos projekto (toliau – projektas) koreguojamoms ES fondų, Lietuvos Respublikos valstybės biudžeto, projekto vykdytojo ir (ar) partnerio lėšas (toliau – lėšos), tuo atveju, kai įgyvendinamos visuotinės dotacijos priemonės, kai projektui skirto finansavimo lėšas projekto vykdytojui perveda visuotinės dotacijos valdytojas, projekto vykdytoju laikant visuotinės dotacijos valdytoją, kai įgyvendinamos finansų inžinerijos priemonės, projekto vykdytoju laikant finansų inžinerijos projekto vykdytoją, kaip jis apibrėžtas Finansų inžinerijos priemonių administravimo ir finansavimo taisyklėse, patvirtintose Lietuvos Respublikos finansų ministro 2008 m. spalio 24 d. įsakymu Nr. 1K-334 „Dėl Finansų inžinerijos priemonių administravimo ir finansavimo taisyklių patvirtinimo“ (toliau – projekto vykdytojas). Jeigu lėšų koregavimas apima kelis koregavimo tipus ir (ar) koregavimo būdus, pildoma tiek koreguojamų lėšų formų, kiek yra koregavimo tipų ir (ar) koregavimo būdų.

5.	Bendra informacija apie projekto lėšų koregavimą pildoma taip:

Pildomo lauko pavadinimas	Pildymo instrukcija
Projekto kodas	Nurodomas projekto kodas pagal projekto finansavimo ir administravimo sutartį arba projekto kodas, SFMIS suteiktas finansų inžinerijos projektui, arba projekto kodas, SFMIS kaip projektui suteiktas visuotinės dotacijos priemonei, kai projektui skirto finansavimo lėšas projekto vykdytojui perveda visuotinės dotacijos valdytojas. Projekto kodas suteikiamas vadovaujantis Paraiškų dėl projektų finansavimo registravimo numerių ir kodų suteikimo taisyklėmis, patvirtintomis Lietuvos Respublikos finansų ministro 2008 m. vasario 20 d. įsakymu Nr. 1K-066 „Dėl projektų administravimo ir finansavimo taisyklių įgyvendinimo“.
Projekto vykdytojo pavadinimas	Nurodomas projekto vykdytojo pavadinimas, nurodytas projekto finansavimo ir administravimo sutartyje, finansų inžinerijos priemonių įgyvendinimo ir finansavimo sutartyje arba visuotinės dotacijos priemonės finansavimo ir administravimo sutartyje (toliau – projekto finansavimo ir administravimo sutartis).
Projekto vykdytojo kodas	Nurodomas projekto vykdytojo kodas pagal galiojantį juridinio asmens registravimo pažymėjimą. Kai projekto vykdytojas yra užsienio juridinis asmuo, neįregistruotas Mokesčių mokėtojų registre, kodas nurodomas vadovaujantis SFMIS naudojimo taisyklėmis.
Koregavimo tipas	Nurodomas lėšų koregavimo tipas pagal pateiktą sąrašą. Vienoje formoje gali būti pažymėtas tik vienas tipas:  „Koregavimas“ – lėšos, susidariusios: 1) pasikeitus projekto finansavimo ir administravimo sutartyje (įgyvendinant finansų inžinerijos priemones – finansų inžinerijos priemonių įgyvendinimo ir finansavimo sutartyje ir (arba) priemonių aprašymuose) nustatytam skirto finansavimo iš ES fondų ir Lietuvos Respublikos valstybės biudžeto lėšų intensyvumui, 2) projekto vykdytojui išmokėjus lėšas kitu intensyvumu ir (ar) iš kitų projekto vykdytojo šaltinių, nei nustatyta projekto finansavimo ir administravimo sutartyje (įgyvendinant finansų inžinerijos priemones – finansų inžinerijos priemonių įgyvendinimo ir finansavimo sutartyse ir (arba) priemonių aprašymuose), 3) kai pakeitus projekto finansavimo ir administravimo sutartį yra sumažintas projekto veiklų skaičius, 4) nustačius, kad projekto vykdytojui buvo išmokėtos lėšos, skirtos kitoms projekto išlaidoms ir (ar) kitai veiklai finansuoti, 5) kitais pagrįstais atvejais. Šios lėšos pripažįstamos deklaruotinomis Europos Komisijai (toliau – EK), kai institucija patvirtina užpildytą koreguojamų lėšų formą ir lėšų koregavimas užbaigiamas SFMIS, vadovaujantis SFMIS naudojimo taisyklėse nustatyta tvarka.  „Avanso koregavimas“ – projekto vykdytojui išmokėto avanso lėšos, susidariusios: 1) pakeitus projekto finansavimo ir administravimo sutartyje nustatytą skirto finansavimo iš ES fondų ir Lietuvos Respublikos valstybės biudžeto lėšų intensyvumą; 2) nustačius, kad projekto vykdytojui lėšos buvo išmokėtos (arba avansas atitinkamame mokėjimo prašyme buvo įvertintas) kitu, nei projekto finansavimo ir administravimo sutartyje (įgyvendinant finansų inžinerijos priemones – finansų inžinerijos priemonių įgyvendinimo ir finansavimo sutartyse ir (arba) priemonių aprašymuose) nustatytu, intensyvumu. Šios lėšos nėra pripažįstamos deklaruotinomis EK. Atlikus lėšų koregavimą, bendra koreguojamų lėšų suma turi būti lygi nuliui.
Koregavimo būdas	Nurodomas lėšų koregavimo būdas pagal tai, ar koregavimas atliekamas: – tarp projektui skirto finansavimo iš ES fondų ir Lietuvos Respublikos valstybės biudžeto lėšų (toliau – ES ir BF), nurodoma „Tarp finansavimo šaltinių (ES ir BF)“; – tarp projekto vykdytojo ir (ar) partnerio (-ių) lėšų šaltinių, nurodoma „Tarp projekto vykdytojo įnašo“; – tarp projekto biudžeto išlaidų eilučių ir (ar) veiklų lėšų, nurodoma „Tarp biudžeto eilučių“. Vienoje formoje gali būti pažymėtas tik vienas lėšų koregavimo būdas.

6.	Koreguojamų lėšų formos lentelė pagal kiekvieną koregavimo tipą ir (ar) koregavimo būdą pildoma taip:

Pildomo lauko pavadinimas	Pildomo lauko eilės numeris	Pildymo instrukcija
Projekto biudžeto išlaidų eilutės numeris ir pavadinimas	1	Nurodomas projekto biudžeto išlaidų eilutės, pagal kurią yra koreguojamos lėšos, numeris ir pavadinimas. Tuo atveju, kai lėšos koreguojamos pagal kelias projekto biudžeto išlaidų eilutes, koreguojamos lėšos turi būti įvedamos pagal kiekvieną projekto biudžeto išlaidų eilutę atskirai. Pildoma, jeigu koregavimas atliekamas lėšas perskirstant tarp projekto biudžeto išlaidų eilučių ir (ar) veiklų.
Veiklos Nr.	2	Nurodomas projekto veiklos numeris pagal sutartį, jeigu projekto biudžeto išlaidų eilutė yra skaidoma pagal veiklas. Įgyvendinant finansų inžinerijos priemones nurodomi SFMIS esantys duomenys. Tuo atveju, kai koreguojamų lėšų yra pagal tos pačios projekto biudžeto išlaidų eilutės skirtingas veiklas, koreguojamos lėšos įvedamos pagal kiekvieną veiklą atskirai. Pildoma, jeigu koregavimas atliekamas lėšas perskirstant tarp projekto biudžeto išlaidų eilučių ir (ar) veiklų.
Bendra koreguojamų lėšų suma, Eur	3	Nurodoma bendra koreguojamų lėšų suma, tenkanti 1 lauke nurodytai projekto biudžeto išlaidų eilutei ir 2 lauke nurodytai veiklai, jeigu projekto biudžeto išlaidų eilutė yra skaidoma pagal veiklas. Lėšų mažinimas nurodomas su „-“ ženklu, lėšų didinimas – su „+“ ženklu. Netaikoma, jeigu koregavimas atliekamas lėšų perskirstant tarp ES ir BF ir (arba) tarp projekto vykdytojo ir (ar) partnerio lėšų šaltinių.
Koreguojama projektui skirto finansavimo lėšų suma pagal projektui skirto finansavimo šaltinius, iš jų:	Europos Sąjungos fondo lėšos, Eur (programos, finansuoja-mos iš valstybės biudžeto, finansavimo šaltinio kodas)	4	Nurodoma koreguojamų projektui skirto finansavimo lėšų iš ES fondo lėšų dalis, apskaičiuota pagal sutartyje numatytą finansavimo intensyvumą. Įgyvendinant finansų inžinerijos priemones, koreguojamų projektui skirto finansavimo lėšų iš ES fondo lėšų dalis apskaičiuojama vadovaujantis SFMIS duomenimis. Mažinant išmokėtų projektui skirto finansavimo lėšų iš ES fondo lėšų dalį, koreguojamų lėšų suma nurodoma su „-“ ženklu, didinant – su „+“ ženklu. Skliaustuose turi būti įrašomas programos, finansuojamos iš valstybės biudžeto, finansavimo šaltinio kodas. Netaikoma techninės paramos priemonių lėšoms, skirtoms veiksmų programoms administruoti, informuoti ir viešinti. Pasirenkant koregavimo būdą „Tarp projekto vykdytojo įnašo“, šis laukas nepildomas.

Lietuvos Respublikos valstybės biudžeto lėšos, Eur (programos, finansuoja-mos iš valstybės biudžeto, finansavimo šaltinio kodas)	5	Nurodoma koreguojamų projektui skirto finansavimo lėšų iš Lietuvos Respublikos valstybės biudžeto lėšų dalis, apskaičiuota pagal sutartyje numatytą finansavimo intensyvumą. Įgyvendinant finansų inžinerijos priemones, koreguojamų projektui skirto finansavimo iš Lietuvos Respublikos valstybės biudžeto lėšų dalis apskaičiuojama vadovaujantis SFMIS duomenimis. Mažinant išmokėtų projektui skirto finansavimo lėšų iš Lietuvos Respublikos valstybės biudžeto lėšų dalį, koreguojamų lėšų suma nurodoma su „-“ ženklu, didinant – su „+“ ženklu. Skliaustuose turi būti įrašomas programos, finansuojamos iš valstybės biudžeto, finansavimo šaltinio kodas. Netaikoma techninės paramos priemonių lėšoms, skirtoms veiksmų programoms administruoti, informuoti ir viešinti. Pasirenkant koregavimo būdą „Tarp projekto vykdytojo įnašo“ šis laukas nepildomas.
Koreguojama projekto vykdytojo ir (ar) partnerio (-ių) lėšų suma, iš jų	Viešosios lėšos	Lietuvos Respublikos valstybės biudžeto lėšos, Eur	6	Nurodoma koreguojamų projekto vykdytojo ir (ar) partnerio (-ių) lėšų iš Lietuvos Respublikos valstybės biudžeto lėšų dalis , apskaičiuota pagal sutartyje numatytą finansavimo intensyvumą. Mažinant išmokėtų projekto vykdytojo ir (ar) partnerio (-ių) lėšų iš Lietuvos Respublikos valstybės biudžeto lėšų dalį, koreguojamų lėšų suma nurodoma su „-“ ženklu, didinant – su „+“ ženklu. Pasirenkant koregavimo būdą „Tarp finansavimo šaltinių (ES ir BF)“ šis laukas nepildomas.

Savivaldybių biudžetų lėšos, Eur	7	Nurodoma koreguojamų projekto vykdytojo ir (ar) partnerio (-ių) lėšų iš savivaldybių biudžetų lėšų dalis, apskaičiuota pagal sutartyje numatytą finansavimo intensyvumą. Mažinant išmokėtų projekto vykdytojo ir (ar) partnerio (-ių) lėšų iš savivaldybių biudžeto dalį, koreguojamų lėšų suma nurodoma su „-“ ženklu, didinant – su „+“ ženklu. Pasirenkant koregavimo būdą „Tarp finansavimo šaltinių (ES ir BF)“ šis laukas nepildomas.

Kitos viešosios lėšos, Eur	8	Nurodoma koreguojamų projekto vykdytojo ir (ar) partnerio (-ių) lėšų iš kitų viešųjų lėšų dalis , apskaičiuota pagal sutartyje numatytą finansavimo intensyvumą. Mažinant išmokėtų projekto vykdytojo ir (ar) partnerio (-ių) lėšų iš kitų viešųjų lėšų dalį, koreguojamų lėšų suma nurodoma su „-“ ženklu, didinant – su „+“ ženklu. Pasirenkant koregavimo būdą „Tarp finansavimo šaltinių (ES ir BF)“ šis laukas nepildomas.

Privačios lėšos	Nuosavos lėšos, Eur	9	Nurodoma koreguojamų projekto vykdytojo ir (ar) partnerio (-ių) nuosavų lėšų dalis , apskaičiuota pagal sutartyje numatytą finansavimo intensyvumą. Mažinant išmokėtų projekto vykdytojo ir (ar) partnerio (-ių) nuosavų lėšų dalį, koreguojamų lėšų suma nurodoma su „-“ ženklu, didinant – su „+“ ženklu. Pasirenkant koregavimo būdą „Tarp finansavimo šaltinių (ES ir BF)“ šis laukas nepildomas.

Kiti lėšų šaltiniai, Eur	10	Nurodoma koreguojamų projekto vykdytojo ir (ar) partnerio (-ių) kitų privačių lėšų šaltinių dalis , apskaičiuota pagal sutartyje numatytą finansavimo intensyvumą. Mažinant išmokėtų projekto vykdytojo ir (ar) partnerio (-ių) kitų privačių lėšų šaltinių dalį, koreguojamų lėšų suma nurodoma su „-“ ženklu, didinant – su „+“ ženklu. Pasirenkant koregavimo būdą „Tarp finansavimo šaltinių (ES ir BF)“ šis laukas nepildomas.
Pagrindimas	11	Nurodoma: – lėšų koregavimo priežastis (pvz., pakeistas projekto finansavimo ir administravimo sutartyse (įgyvendinant finansų inžinerijos priemones – finansų inžinerijos priemonių įgyvendinimo ir finansavimo sutartyse ir (arba) priemonių aprašymuose) nustatytas skirto finansavimo iš ES ir BF intensyvumas, projekto vykdytojui išmokėtos lėšos kitu intensyvumu ir (ar) iš kitų projekto vykdytojo šaltinių, nei nustatyta projekto finansavimo ir administravimo sutartyje (įgyvendinant finansų inžinerijos priemones – finansų inžinerijos priemonių įgyvendinimo ir finansavimo sutartyje ir (arba) priemonės aprašyme), pakeitus projekto finansavimo ir administravimo sutartį yra sumažintas projekto veiklų skaičius, išmokėtos lėšos, skirtos kitoms projekto išlaidoms ir (ar) kitai veiklai finansuoti ir kt.); – jei koreguojamos lėšos pasikeitus projekto finansavimo ir administravimo sutartyse (įgyvendinant finansų inžinerijos priemones – finansų inžinerijos priemonių įgyvendinimo ir finansavimo sutartyse ir (arba) priemonių aprašymuose) nustatytam skirto finansavimo iš ES ir BF intensyvumui, įrašoma projekto finansavimo ir administravimo sutarties (įgyvendinant finansų inžinerijos priemones – finansų inžinerijos priemonių įgyvendinimo ir finansavimo sutarties ir (arba) priemonės aprašymo) pakeitimo, kuriuo keičiamas nustatytas finansavimo intensyvumas, data, – jei koreguojamos lėšos tarp finansavimo šaltinių (ES ir BF), nurodomas asignavimų valdytojo patvirtintas dokumentas dėl Valstybės biudžeto, apskaitos ir mokėjimų sistemos bendrojo žurnalo įrašų pakeitimo arba kitas asignavimų valdytojo patvirtintas dokumentas, kuriuo įrodoma, kad asignavimų valdytojas atliko koregavimus biudžeto lėšų apskaitoje, įrašomas šio dokumento numeris ir data, – dokumentas (pvz., projekto vykdytojo raštas, kuriuo kreipiamasi į įgyvendinančiąją instituciją, visuotinės dotacijos valdytoją, kai jo vadovas yra asignavimų valdytojas, ar vadovaujančiąją instituciją, kai įgyvendinamos visuotinių dotacijų, kai projektui skirto finansavimo lėšas projekto vykdytojui perveda visuotinės dotacijos valdytojas, finansų inžinerijos priemonės, ir kai įgyvendinamos veiklos, finansuojamos iš techninės paramos priemonių lėšų, skirtų veiksmų programoms administruoti, informuoti ir viešinti, kai projekto vykdytoja yra viešoji įstaiga Centrinė projektų valdymo agentūra, dėl lėšų koregavimo, ar kitas dokumentas), kuriame aprašytas lėšų koregavimo poreikis, įrašomas šio dokumento numeris (jei taikoma) ir data.

_______________________